Nahasten | Hitz beste\n2011-02-22 by Anjel Lertxundi\n4 thoughts on “Nahasten”\n2011-02-22 at 9:46\nEsan duzun guztia gutxi balitz, Pastor ez da oso orijinala izan, gainera. Orain dela aste pare bat, madrildarrak hirian inoiz ezagutu den kutsadura-tasa handienak itota zeudela, ingurumen-zinegotziak ez zuen esan ba askoz arazo larriagoa dela langabezia? Langabetuek ere aire pozointsua arnastuko ez balute bezala, langabezia gorrian egoteaz gain. Ana Botella J. M. Aznarren emaztea da Madrilgo ingurumen-zinegotzia. Izan ere, diskurtso mota hori, barreneraino demagogikoa berau, urteotan maizago entzun izan da eskuindarren ahotan.\nOraintsu arte indarkeria hitza aipatzen zenean, batez ere komunikabideetan, ia beti ETArenari buruz izaten zen, intensitate txikiko terrorismoa izan arren, erahil bat urteko, edo ez eta hori ere, azken urteotan. Konbentzitu nahi gintuzten gobernuko mass-medietatik terrorismo hau zela gehien kezkatzen zituen Estatuko biztanleak. Izan ere, oraintsu arteko kezko errezel egokia izan da beste terrorismo motak mozorrotzeko: emakumeen aurkako indarkeria (50 erahil baino gehiago urteko), langileen aurkako ERE direlakoak, Estatuko langabeziaren kopuru izugarria, erosteko ahalmenaren murrizketa, bankuen mozkin lotsagarriak langileen lepotik lortuta etabar….\nOrain, ETAren terrorismoa desagertzen bada, bati baino gehiagori bukatuko zaio orain arteko pagotxa esaterako: espainar politiko ezagunen bizkarzain entrepresa, espetxetako ekonomatoen mozkinak hango buruzagien aberazpide etabar…\nKezko errezel hau airean disolbatzen bada, zuhaitzeko goiko adarretan dagoen tximino bati baino gehiagori uzkia agerian geratuko ahal da!!!!\n2011-02-22 at 16:20\nBarkatu: zuhaitzeko goiko adarretan dagoen tximino bati baino gehiagori uzkia agerian geratuko ahal zaio.\n2011-02-22 at 18:31\nDena Haurride Handiaren ikuspegitik ikusarazi nahi zigutek. Desbideratzekotan zigorturik izan gaitezkek. Gaitzetsarazi nahi ditek haien ikuspegitik dagoen arazo bakarra. Noiz gaitzetsaraziko ditek lan egoera, urtero-urtero bertze terrorismo motek baino aisa jende gehiago hiltzen duena? Edo gizarteak daukan matxismo sendagaitza, urtean ere hildako kopuru zinez handia eragiten duena? Adibide batzuk baizik ez dituk, gehiago bazegok.\nBertzeen bartzez ohartarazi nahi gaitiztek haien buruko zorriek tinko eta lasai dirauteino.


Ikusmen- eta entzumen-urritasuna duten pertsonek Almodóvarren azken filma ikusi ahal izango dute zinemetan. | Consumer\nIkusmen- eta entzumen-urritasuna duten pertsonek Almodóvarren azken filma ikusi ahal izango dute zinemetan.\nEkimenaren helburua da aisia kolektibo horretara hurbiltzea eta gizarteratzea erraztea.\nPedro Almodóvarren azken filma, “Besarkada hautsiak”, bihar, asteazkena, estreinatuko da, eta ikusmen- eta entzumen-urritasuna duten pertsonentzako egokituta proiektatuko da, Orange Fundazioaren eta Nafarroako Zinemaren “Zinema Irisgarria” proiektuari esker. El Deseo produktoreak eta Warner Bros Picturesek parte hartzen dute ekimenean, eta Yelmo zinemek laguntzen dute.\nIrudiaren ikusmena ez oztopatzeko, pertsona gorrek proiektagailuaren azpian jarritako pantaila baten gainean azpititulu digital baten bidez jarraitu ahal izango dute filma. Azpitituluek kolore-kode bati jarraitzen diote, pertsonaia bakoitzaren elkarrizketak errazago identifikatzeko. Gainera, akotazio gisa sartzen dira filmeko soinu nagusien erreferentziak.\nPertsona itsuei dagokienez, entzungailu batzuk emango zaizkie, filmeko eszenak deskribatzeko. Jatorrizko soinuak aretoko bozgorailu orokorretan entzungo dira.\nEkimen horren arduradunek esan dute “Besarkada hautsiak” hautatzeak agerian uzten duela estreinaldiko zinemaren aldeko apustua egin dela, helburu orokorraren barruan, hau da, aisia pertsona ezgaituei hurbiltzea eta gizarteratzea erraztea, kulturara gainerako herritarrekin batera sartuz.\nezgaitasun iniciativa-eu película-eu zinema


Hauteskundeak Katalunia | Andoni Ortuzar Radio Euskadin | EITB Kataluniako Hauteskundeak Berezia\nEuskal alderdien erreakzioak\nAlderdi abertzaleek independentistak gehiengo izatea txalotu dute; konstituzionalistek, ordea, Artur Masen porrota nabarmendu dute.\nAndoni Ortuzar EAJren Bizkaiko burua Radio Euskadin.\nIdoia Mendia Eusko Jaurlaritzako jarduneko bozeramaile eta PSE-EEko legebiltzarkidearen esanetan, CiUk "paper zaila" du gobernatzeko orduan, itunak ERCrekin edo PPrekin adostea erabaki behar baitu.\nHorren ustez, Kataluniako Parlamentua "zatituagoa" dago, eta horrek "zaildu" egingo du Gobernua osatzea eta gobernagarritasuna bermatzeko akordioak lortzea.\nMartin Garitazo Gipuzkoako ahaldun nagusiak goratu du argi geratu dela Katalunian independentistak "gehiengoa" direla. "Datuak hor daude", erantsi du.\nAndoni Ortuzar EAJren Bizkaiko presidentearen iritziz, Artur Mas CiUren presidentearen emaitzak ez du euskal politikan "aldaketa handirik" ekarriko, Euskadi eta Katalunia "bakoitza bere bidea" egiten ari direlako.\nEAJk eta CiUk "Europan nazio bat eraikitzeko" nahian iritzi berdina dutela onartu du Ortuzarrek Radio Euskadiko elkarrizketa batean, baina bi prozesu politikoen erritmoak ezberdindu ditu. "Bakoitzak bere pausoak emanez egingo dugu bidea, eta bakoitzaren herrialdearen pultsuei jarraituta. Egoera politikoa oso ezberdina da Euskadin eta Katalunian, baita egoera ekonomikoa ere, eta, batez ere, erakundeena", azaldu du.\nIñigo Urkullu EAJko presidenteak eta etorkizuneko lehendakariak esan duenez, Estatuarentzat irtenbiderik ez diela eman Kataluniako eta Euskadiko "arazoei" erakutsi dute hauteskunde autonomikoen emaitzek.\nUrkulluk hori azaldu du Twitterreko bere kontuan euskaraz egindako adierazpenetan, Kataluniako hauteskundeak izan eta egun batera.\nAntonio Basagoiti EAEko PPko presidentearen esanetan, Artur Masek eta Iñigo Urkullu hurrengo lehendakariak "ikasi" egin beharko lukete: "mezuak erredikalizatuta, erradikalak daude erosoago".\n"Nazionalista moderatuek lantzen dute lurra, baina uzta nazionalista erradikalek jasotzen dute", ohartarazi du, PPren Batzorde Nazionalera heldu denean.\nNiko Moreno ezker abertzaleko ordezkariak kataluniarrek erabakitzeko eskubidearen alde egin dutela txalotu du.\nMorenok Onda Vascan adierazi duenez, Masek "fidatzekoa" dela erakutsi behar du orain, independentziaren aldeko apustiari eutsiz.\nIkerne Badiola EAko Komunikazio idazkariaren ustez, hauteskundeen emaitzek oro har eta ERCren hazkundeak batik bat erakutsi egin dute Katalunia "subiranista" dela.\n"Herritar gehienek independentzia babestu dute, eta are gehiago erabakitzeko eskubidea", esan du.\nGorka Maneiro UPyDko legebiltzarkideak dimititzeko eskatu dio Artur Masi.\nManeiroren esanetan, "agintariek ez dituzte hauteskundeak deitu behar beharrezkoak ez badira". "Gobernatzea, krisia murrizketa sozialik egin gabe gainditzea, zerbitzu publikoak defendatzea eta bizikidetza mantentzea izan beharko litzateke agintarien zeregina", gaineratu du.


2018a korrika agurtu zuten hainbat herritarrek | El Diario Vasco\nOiartzun2018a korrika agurtu zuten hainbat herritarrek\n2018a korrika agurtu zuten hainbat herritarrek\nLasterketaren irabazleak euren sariekin. Haurtzaro Atletismo taldeko hainbat kidek parte hartu zuten Errenteriako San Silvestren. Errazkin, Ibarguren eta Leonet. / GARAÑO\nGARAÑO OIARTZUN. Jueves, 3 enero 2019, 00:21\nUrteroko lasterketa egin zen pasa den igande goizean. 0 km lasterketa herrikoiak sei kilometroko luzera zuen eta plazan hasi eta bukatu zen. Guztira 225 korrikalarik parte hartu zuten. Antolatzaileak oso eskertuak zeuden guztia Aurrera eramaten lagundu zuten guztiekin.\nLasterketa honekin sakabanaketa politikarekin amaitzea eskatu zuten. Gainera, lasterketaren izena aldatzeko asmoa ere azaldu zuten. Izan ere, horrek esan nahiko du euskal presoen sakabanaketa bukatu dela. Horretarako guztion indarra beharrezkoa dela aipatu zuten eta ekarpenik txikienak ere gauza asko alda ditzakeela. «Beraz, ekin pausoak ematera eta atera kalera bidea eraikitzera. Gero eta parte hartzaile gehiago, gero eta hurbilago» gogorarazi zuten sari banaketan.\n1.-Ane Etxebeste (Oiartzun); 2.- Eneritz Arbelaitz (Oiartzun); 3.-Ana Garcia (Oiartzun); 4.- Olatz Mitxelena (Oiartzun)eta 5.-Olatz Izagirre (Elorrio).\n1.-Aritz Leonet (Oiartzun); 2.-Jon Urtizberea (Hondarribia); 3.-Victor Madejon (Irun); 4.-Peio Martin (Urnieta) eta 5.-Gorka Herce (Oiartzun).\nIrabazleei dagokienez, Ane Etxebeste eta Aritz Leonet oiartzuarrak izan ziren lehenak helmugara iristen. Oso pozik agertu ziren eta plazan harrera bikaina egin zioten bi gazteei. Saria etxean geratu zen, etorkizuna behintzat ziurtatuta dago Oiartzunen.\nErrenteriako San Silvestrea\nAbenduaren 31n Errenteriako lasterketan ere parte hartu zuten Haurtzaro Atletismo taldeko hainbat korrikalarik. Haurretan, benjamin, alebin eta infantilek, elkarrekin beroketa eder bat egin ondoren, primeran pasa zuten Oreretako kaleetan zehar korrika. Helduetan bi lasterketa izan ziren: luzea eta laburra. Laburrean emakumezkoetan sailkapenean lehenengoa Hiart Ibarguren izan zen eta bigarrena Amaiur Errazkin. Luzean, berriz, lehenengo hamar postuetan hiru Haurtzaroko atleta sartu ziren: Aritz Leonetek bigarren postua lortu zuen Borja Manchadok hirugarrena eta Mikel Hoyosek hamargarrena.\nTripontzia Urteberriko Saria Oiartzunen salgai Oiartzungo haurrek ez dute aspertzeko aukerarik


Ekainak 10 Gizakatea: eman eskua etorkizunari – LabCaf\nHome/albisteak/Ekainak 10 Gizakatea: eman eskua etorkizunari\nEnpresa Batzordeak bere osotasunean (LAB, ELA, CCOO eta ESK) Gure Esku Dagok antolatutako ekimenari atxikimendua adierazi eta CAFeko langileak gonbidatu nahi ditugu ekainaren 10erako antolatuta dauden ekitaldietan parte hartzera.\nEkainaren 10ean, hitzordu garrantzitsua dugu Euskal Herrian. GURE ESKU DAGO plataformak erabakitzeko eskubidearen aldeko beste ekimen bat egingo du. Egun horretan, eta hainbat arrazoi dela eta, Donostia, Bilbo eta Gasteiz artean giza katea osatuko dugu. Guztira, 201,9 kilometro izango ditu eta 100.000 pertsona baino gehiago biltzea du helburu.\nGoierriri dagokionez, 10 kilometroko tartea osatzeko 5000 pertsona beharko dira. Erronka handia da, zalantzarik gabe. Herritar guztien unea da oro har, baina langileen klasearena batez ere.\nCAFeko Enpresa Batzordea osatzen dugunok ere helburu hori lortzeko gure alea jarri nahi dugu eta, horregatik, CAFeko langileak animatu nahi ditugu ekimenean parte hartzera eta beren udalerrietan izena ematera eta gainera mahai ibiltari jarriko da Beasaingo, Ordiziako, Lazkaoko eta Olaberriko biztanleak ekitaldi honetan apuntatzeko.\nJarraian izena emateko eguna, lekua eta ordua non mahaia jarriko duguna atxikitzen dugu:\nEkainak 5 asteartea\nSaila Lekua Ordua\nIII. saila Atseden gunean (kafetera) 9:00tik 10:00tara\nBulegoak BTko erakin berriaren Hall-ean 10:15tik 11:15tara\nErrodajeak +Biltegia Biltegiko sarrera nagusian 11:30tik 12:130tara\nIV. saila 8-9 nabe arteko kafetera 12:45tik 13:45ra


Bihar jokatuko da Bertsokabi Sariketako finala, Iruñeko Arrano Elkartean — Bertsozale Elkartea\nBihar jokatuko da Bertsokabi Sariketako finala, Iruñeko Arrano Elkartean\nAlazne Untxalok eta Egoitz Gorosterrazuk, Joanes Illarregik eta Ekain Alegrek eta Amaia Elizagoienek eta Xabat Illarregik osatutako bikoteak ariko dira nor baino nor. 20:00etan hasiko da saioa, Iruñeko Arrano Elkartean.\nBERTSOKABI-Eugenio Arraiza Sariketa iritsi da bere azken geltokira. Urriaren 5ean hasi zuen bere bidea, eta hiru kanporaketa jokatu ostean, iritsi da finalerako ordua. Bihar (urriak 26, osteguna) jokatuko da final hori, Iruñeko Arrano Elkartean, 20:00etatik aurrera. Oholtza gainean orain arteko hiru kanporaketetan nagusitutako hiru bikoteak izango dira: Alazne Untxalo eta Egoitz Gorosterrazu (berez sailkatutako Irati Majueloren tokia hartuko du azken horrek), Joanes Illarregi eta Ekain Alegre, eta Amaia Elizagoien eta Xabat Illarregi. Ainhoa Larretxeak beteko ditu aurkezle eta gai-jartzaile lanak. Publikoko zazpi pertsonek izango dute saioa epaitzeko ardura: haien irizpideen arabera izendatuko dira BERTSOKABI Sariketako lehen txapeldunak.\nBertsolariek hurrengo lanak egin beharko dituzte: lehenbizi, bikoteak nahastuz, ofizioka ariko dira doinu eta neurri librean, hiruna bertso kantatuz. Horren ostean, segidillan ariko dira bikote bakoitzeko ordezkari bana, minutu bateko bina txandetan. Ondoren, bertso proben atalean, bikotekako lana neurtuko da; bikote bakoitzak proba edo jolas bat bete beharko du. Behin hori eginda, bakarka ariko dira hiru bikoteetako ordezkari bana, gaia emanda. Saioari bukaera emateko, azkenik, koplaka ariko dira bikoteak, gaiari erantzunez. Hori eginda berdinketarik balego, azken ariketa bat jokatuko lukete berdindutako bikoteek.\nSariketa berria borobiltzeko hitzordua\nNafarroako bertsolari gazteei trebatzeko eta jendaurrean kantatzeko aukera emateaz gain, Iruñerriko publikoa –bereziki gazteak- bertsozaletzeko xedea du aurten lehen aldiz antolatutako BERTSOKABI-Eugenio Arraiza sariketak, bertsoa hiriburuko eremu informaletara eramanez. Orain arte jokatutako hiru saioetan, gogo onez erantzun du publikoak.\nEra berean, egitasmo horren bitartez, Eugenio Arraiza (Iruñea, 1936-2015) zenaren figurari gorazarre egin nahi dio Nafarroako Bertsozale Elkarteak. Ikertzaile eta eragile nekaezina, kulturgintzaren eta euskalgintzaren alor ugaritan aritu zen Arraiza; besteak beste, Nafarroako Bertsozale Elkartearen fundatzaile eta lehendakariordea izan zen urteetan.


Ipuin kontalariak arituko dira Orioko kultur etxean datozen asteetan - Orio - Karkara.eus\nIpuin kontalariak arituko dira Orioko kultur etxean datozen asteetan\nKarkara 2019-09-27 15:30\nInes Bengoa ipuin kontalaria. (Gaztezulo)\nMiriam Mendoza, Pello Añorga eta Ines Bengoa ipuin kontalarien saioak izango dira hurrengo asteetan, Orioko kultur etxeko areto nagusian.\nOrioko Udalak aste honetan iragarri du urrirako eta azarorako antolatutako egitaraua. Hala, jakinarazi dute hainbat ipuin kontalari arituko direla Orion datozen asteetan; hain zuzen, Miriam Mendoza, Pello Añorga eta Ines Bengoa. Orioko kultur etxeko areto nagusian izango dira saio guztiak, 18:00etan.\nMiriam Mendoza birritan izango da ipuinak kontatzen; urriaren 14an, astelehena, eta azaroaren 4an, astelehena. 3-6 urte bitarteko haurrei zuzendutako saioak izango dira biak. Urriaren 22an, asteartea, Pello Añorgaren txanda izango da, eta 5-8 urte bitarteko haurrentzako ipuinak ekarriko ditu gurera. Azaroaren 19an, asteartea, arituko da Ines Bengoa, eta kasu horretan ere 5-8 urte bitarteko haurrentzako saioa izango da.\nBeraz, ondorengoa izango da ipuin kontalarien egitaraua urrian eta azaroan:\nUrriak 14, astelehena. 18:00etan kultur etxean, Miriam Mendoza.\nUrriak 22, asteartea. 18:00etan kultur etxean, Pello Añorga.\nAzaroak 4, astelehena. 18:00etan kultur etxean, Miriam Mendoza.\nAzaroak 19, asteartea. 18:00etan kultur etxean, Ines Bengoa.


Ebaluazioa | Cooperación española\nEbaluaziorako profesionalen datu-basea\nEspainiako Lankidetzaren helburu nagusia partekatzen duen funtzioa da: giza garapenari laguntzea, txirotasuna murriztea eta eskubideak osotasunean betetzea. Horrekin lotuta, ebaluazioa ikaskuntzak sortzeko bitartekoa da, gure lankidetza-sistemaren kalitatea eta eraginkortasuna hobetzea ahalbidetzen duena. Gainera, ebaluazioak errealitatea eraldatzen laguntzen du eta gardentasunerako eta emaitzak azaltzeko elementuak eskaintzen ditu.\nSistemari atzeraelikadura modu eraginkorragoan egingo dion ebaluazio baten helburuak lortzeko, honako zeregin hauek egiten dira:\nEbaluazioak garatzeko testuinguru orokorra ezartzea: Ebaluazioen kalitatea sustatzeko eta eraginkorragoak izateko, Garapenerako Nazioarteko Lankidetzaren Idazkaritza Nagusiak (SGCID) sustatuta, eta Espainiako Lankidetzako eragile guztiek parte hartuta, Espainiako Lankidetzaren Ebaluazio Politika berrikusi dugu. Ebaluazioen Biurteko Plana egiteko lanak ere koordinatu ditugu.\nEbaluazioak kudeatzea: SGCIDen ebaluazioaren dibisioak kudeatzen ditu zentralizatutako ebaluazioak, beste emaile batzuekin batera egindako ebaluazioetan parte hartzen du eta horietatik eratorritako ezagutza kudeatzen du datu-baseak eginda eta topatutakoak sistematizatuta. Horrez gain, hartutako erabakien jarraipena ematen du eta kudeatzen dituen ebaluazioen emaitzak zabaltzen ditu.\nEbaluazioaren kultura sustatzea. SGCIDk ikaskuntza sustatzen duen eta ebaluazio-esperientzien trukea bultzatzen den espazioetan parte hartuta eta horiek sustatuta laguntzen du kultura hori sustatzen.\nSistemaren ebaluazio-gaitasunak indartzea. Baita kide diren herrialdeetan ere. SGCIDk prestakuntza-ekintzak sustatzen ditu, erreferentziazko dokumentuak prestatzen ditu eta aholkularitza eskaintzen du.\nEbaluazioaren nazioarteko sareetan parte hartzen du, esaterako EVALNET (Garapenerako Laguntza Batzordearen ebaluazio-sarea, CAD), MOPAN (alde anitzeko erakundeen eraginkortasuna ebaluatzeko 17 herrialde emailez osatutako sarea), EVALPARTNERS (ebaluazio-gaitasun nazionalak indartzeko nazioarteko sarea) eta ALNAP (Active Learning Network for Accountability and Performance in Humanitarian Action).\nOharra: SGCIDren dokumentuak hedatzeko eraldaketa, itzulpen, erreprodukzio eta komunikazio publikorako eskubideen Lagapenerako Dokumentua.


Gure Eskuren hitzaldi digitalen bigarren zikloa gaurtik - Usurbil - Noaua.eus\nGure Eskuren hitzaldi digitalen bigarren zikloa gaurtik\nNoaua Aldizkaria 2020-05-14 08:13\nBizi dugun osasun krisiaren aurrean hartu beharreko norabidea herritarrek erabaki behar dutela defendatuta, solasaldi digitalen zikloa abiatu zuen duela hilabete Gure Eskuk. Ekimenaren arrakasta ikusita bigarren edizioa antolatu du ostegun honetan hasi eta maiatza amaierara arte; zaintza lanak, krisi ekonomikoa, teknologia, euskara eta klima izango dute hizpide ziklo honetan.\nGure Eskuren Youtubeko kanalak zuzenean eskaini zituen saio guztiok. Emanaldiak osorik aipatu kanalean dituzue ikusgai. Saio "hauen arrakasta ikusita, beste bost ataleko bigarren ziklo bat abiatuko" du Gure Eskuk ostegun honetan, "formatu berean: bi hizlari elkarren artean solastuko dira, ordu erdiz, eta dagokien gaiari buruz egiten duten egoeraren analisia eta euren ustez behar diren aldaketak eta hartu beharreko erabakiak partekatuko dituzte".\n19:00 "Zaindu zaintzen gaituen hori".\nItziar Ferrón, Villodas zahar-etxeko zaintzailea eta ELA-ko langile ordezkaria\nKarlos Ibarguren, doktorea eta Osakidetzako Emergentzietako Asistentziako medikua\n19:00 "Krisi ekonomikoa: lehengo lepotik burua".\nAinhoa Etxaide, LAB sindikatu Feminismo arduraduna\nJoseba Barandiaran, ekonomialaria eta Euskal Ekonomisten Elkargoko kidea


Martxoa 3/8: Klase kontzientzia berreskuratu - Boltxe\nMartxoa 3⁄8: Klase kontzientzia berreskuratu\nMartxoaren 3 eta 8a ezinbesteko datak dira euskal langile klasearen borrokaren historian. Munduko eta Euskal Herriko langile klasearen indarra eta adorea irudikatzen dituzten bi borroka irduikatzen baitituzte.\nMartxoaren hirugarren egunean 1976ean Gasteizen aurrekaririk ez zuen eta milaka langile mobilizatzeko gai izan borroka oroitu eta omentzen da. Hiriko lantegiak gutxinaka eta banan banan batzeko gai eta giro iraultzaile bat sortzeko gai izan zen borroka hura. Langile klasearen bere kabuzko antolaketan eta asanblada eta batasunean oinarrituriko borroka. Garai latza izan zen, ia garai hartan , eta errepresiorik gogorrenari aurre eginez borroka aurrera eraman zuten langileena bezainbeste. Borroka bat, non sistemak bere zutaberik sendoenak ere dardarka ikusita, borroka hura odolaren indarra eta usain San Francisco de Asis elizaren atarirano ermanez amaitu zuen.,bertan aurrera eramaten ari zen asanbladako langileei arrazoirik gabe tiro eginez eta Pedro María Ocio, Francisco Aznar, Romualdo Barroso, José Castillo eta Bienvenido Pereda erahilaz. Ondoren gertaturiko istiluetan Basauri eta Tarragonan beste bi langile erahilaz. Betiko orgia langile klasearen heroientzat.\nMartxoaren 8a, emakume sozialisten internazionalak, egun hura emakume langilearen aldarri eta borroka eguna bezala ezarri zuen. Estatu batuetako lantegi textil batean emandako sutean hildako 123 emakumeen memoriak eta Clara Zetkin edo Rosa Luxemburgok utzitako ondareak, ezin digu egun honen klase izaera ahaztuarazi. Interklasismoak ez du emakumea kapitalismoaren kateetatik askatuko, emakume langileok, gure borroka, gure klase sozialaren askapenerako borrokaren zati banaezin bezala ulertu behar dugu.\nBi data hauek gu itotzen, explotatzen, amaierarik zitaleraino etekinen baloreak lehenesten saiatzen den sistema honen aurkako borroka oroitzen du. Etxegabetzeak, kaleratzeak, lantegietan emandako heriotzak,errepresioa eta emakumeek asignatuta daukaten rola, etekin ekonomikoen aldeko logikan besterik ezin dira ulertu. Logiko horren barruan,hau da, kapitalismoaren barruan ez da euskal langile klasearen egoera hobetu eta konpontzeko modurik.\nKlase antolaketa, diskurtso eta ideologiaz homitu beharra dugu. Kontzientzia barneratu, aurretik emandako borroketatik ikasi, klase bezala indartzen lagunduko diguten baliabideak sortu bajar ditugu. Gasteizeko langileak antolatu eta egoera gogorrenetan antolatu ziren langileen testigua jaso behar dugu, sistemak miseria eta explotaziotik irteerarik ez digula eskainiko ulertuz. Kapitalismoarekiko hausturaren aide egin beharko dugu apostu, bere merkatu logikekin hautsi, hori egin ezean, gobemu eta parlamentariek ezarritako miseria kudeatzeko aukera besterik ez baltugu izango.\nElkartasun eta omenaldirik beroena Martxoaren 3an burututako borroka eta bertan eroritakoei, langile emakumeen defentsa eta klase batasuna.\nGora langile klasearen borroka!\nEuskal Herrian, 2020ko martxoaren 3an


Zulagailu funtzionalak defendatzea | Prestakuntza Funtzionala\nFutboleko entrenamendu funtzionala futbolean defentsarako postu zehatzetarako (erdiko atzelariak, kanpoko bizkarrak, etab.) Prestakuntza funtzionalak kargu edo rol baten eskaera zehatzak lantzea edo lantzea da. Jokalari bakar batentzat edo unitate baterako (defentsarako) izan daiteke. Praktika funtzionala defendatzeko adibideak "Eremu zabalak defendatzea" edo "Jokalari zuzena defendatzeko entrenatzaileen erdiko defendatzaileak" lirateke. Prestakuntza funtzionala benetako joko batean agertoki hori gertatuko litzatekeen eremuan egin beharko litzateke.\nEntrenatu defendatzeko blokea nola aldatu eta eremua nola trinkotu. Entrenatzailea sakona defendatzen eta sartzen zaila izaten, tartea mantenduz eta unitate gisa modu eraginkorrean koordinatuz.\nJokaera Fasea: Defentsa, trantsizioa (Aktan)\nGurutzeen defentsarako saioa batez ere 4,5 (erdiko atzealdea) posizioak eta gurutzei nola aurre egin garatuz. Unitate defendatzaileak gaitasunak garatu gurutzeei aurre egiteko eta erabakiak hartzea hobetzea gurutzeak defendatzerakoan.\nAtzelari zentralen lehentasunak eta eginkizunak defendatzea baloi zabaleko pilotekin aritzeko. Entrenatzailea erasotzaileekin nola jokatu azken herenean eta erdiko atzelarien defentsa mugimenduen xehetasunak. Atzelariaren gorputzaren jarrera, posizionamendua eta distantzia zuzentzen ditu gurutzeak egitean.\nIntentsitatea (laneko karga): Behe, Ertaina\nKanpoko bizkarreko (atzera osoko) erantzukizunak eta rolak defendatzea gure erdian defendatzeko ariketa funtzional batean. Futbol zelaiko eremu zabaletan defendatzeko teknika eta estrategiekin konbinatuta defendatzen duen talde txikia.\nSakatzen eta jaregin on talde bat coaching\n-05 03 2014-Hits: 58628 Funtzionala zulatzeko defendatzeko Darren Pitfield\n-05 12 2013-Hits: 37102 Funtzionala zulatzeko defendatzeko Alexander Trukan\n-10 12 2011-Hits: 60145 Funtzionala zulatzeko defendatzeko Darren Pitfield\n-02 12 2011-Hits: 46471 Funtzionala zulatzeko defendatzeko TonyDeers\n-29 06 2011-Hits: 60350 Funtzionala zulatzeko defendatzeko Darren Pitfield\n-31 03 2011-Hits: 50581 Funtzionala zulatzeko defendatzeko Darren Pitfield\n-10 11 2010-Hits: 53002 Funtzionala zulatzeko defendatzeko Darren Pitfield\n-19 03 2010-Hits: 71504 Funtzionala zulatzeko defendatzeko Darren Pitfield\n-29 09 2008-Hits: 59804 Funtzionala zulatzeko defendatzeko Darren Pitfield\n-24 09 2008-Hits: 72465 Funtzionala zulatzeko defendatzeko Darren Pitfield


Extremadurako granitozko harria jarriko dute Kanpatorpe kalean - Arrasate - Goiena.eus\nExtremadurako granitozko harria jarriko dute Kanpatorpe kalean\nJokin Bereziartua Lizarazu 2010-01-18 12:01\nAurreikusitako moduan, Gabonak amaitu eta berehala hasi dira Kanpatorpe kaleko lanekin. Joan den martitzenean, urtarrilak 12, itxi zuten kalea. Oraingoz Iturriotz kalera arte bakarrik itxi dute. Alde zaharreko urbanizazio planeamenduaren barruan kokatutako lana da, eta zorua altxatu, argiteria aldatu eta saneamendu lanak egingo dituzte. Udalak bi hilabete eman dizkio Excavaciones Arrasate enpresari lanak amaitu ditzan. Udalak, aurrekontua murrizten saiatu bada ere, 93.000 euro gastatuko ditu.\nAlde zaharrean ematen ari den joerari jarraituz, Kanpatorpe kaleko zoruko harria granitozkoa izango da obrak amaitzen direnean.\nGranitoa, material egokiena\nOrain arte egon den zorua kareharrizkoa zen. Eta Obra Saileko Elena Letek adierazi duenez, "material ona den arren, ez da nahikoa kale horretarako". Izan ere, oso aldapatsua da eta batez ere bustita dagoenean, eroriko bat baino gehiago egoten da bertan. Hala, granitozko harria jarriko dute, Letek dioenez, "material egokiena delako". Extremadurako granitoa ekarriko dute, Quintanako harrobikoa, hain zuzen. Dorre azpiko lauzak eta kaleko galtzada harriak ezberdinak izango dira. Lehenek 50 zentimetroko luzera eta bost zentimetroko lodiera izango dute, eta bigarrenek, aldiz, 20 zentimetroko luzera eta 15 zentimetroko lodiera.\nUdalak enkantean jarri zituen Kanpatorpeko harriak, eta bi partikularrek interesa erakutsi zuten. Hala, batek dorre azpiko lauzak erosi ditu eta besteak, ordea, kaleko galtzada-harriak.\nBestalde, argiteria ere aldatuko dute, Letek dionez, "egungo azpiegitura eskasa" da-eta. Hormako bi farola kenduko dituzte eta farola berriak jarriko dituzte, kaleko bi aldeetan. Gainera, arkuak eta elementu arkitektoniko aipagarriak ere argiztatuko dituzte.


Zuk Italian eta ni Espainian, nola ezkondu urrutitik? | Consumer\nUrrutiko ezkontza edo ezkontza bidezko ezkontza Espainian egin daiteke, bertan dagoen ezkongairik gabe. Dena dela, bi urte bete daitezke.\nEgilea: Blanca Álvarez 2017-ko martxoak 13\nSenargaia Italian eta andregaia Espainian egonda ezkondu? Ez da oso ohikoa, baina bai posible. Ezkontzarik erromantikoena ez bada ere, batzuetan urrutitik ezkondu behar izaten da, botereen bidez ezkontzeagatik. Jarraian, artikulu honetan, urrutitik nola ezkontzen den azaltzen da: nork egin dezakeen, halako lotura bat egiteko jarraitu beharreko izapide guztiak eta lotura nola garatzen den.\nNola ezkondu urrutitik? Ahalordeen araberako ezkontza\nElena Abella abokatuak azaldu duenez, “botereen bidezko ezkontza Kode Zibilean ezarritako mekanismo bat da, ezkontza egitea baimentzen duena, nahiz eta ezkontideetariko bat ez egon”. Horren ordez, kanpoan dagoen ezkontideak notario-ahalordea eman dion pertsona bat egongo da.\nUrrutira ezkontzeko aukera hori Kode Zibilaren 55. artikuluan jasota dago, eta bertan esaten da “epaile, alkate edo funtzionario baimenduaren barruti edo barrutian bizi den ezkontideak ahalorde berezia duen ahalorde-emailearen ezkontza egiten duela, benetako ahalorde berezia eman dion ahalduna”.\nZein da ezkontzarako erregimen ekonomiko onena?\nAhalbidez ezkontzeko izapide guztiak\nLeku edo herrialde desberdinetan dauden pertsonen arteko ezkontza ezkontideetako batekin egin behar da beti; ezin da bi ahaldun egon, ezkontide bakoitzeko bat. Gehien erabiltzen duten pertsonak, abokatuak dioen bezala, ezkontza mistoa egiten dutenak dira, “atzerritar batekin ezkondu nahi duen herritar espainiarra”.\nOro har, prozedura Espainian hasten da (beste herrialdean egin daiteke), eta, horretarako, helbidearen arabera dagokion Erregistro Zibilera jo behar da. Han, honako agiri hauek aurkeztu behar dira: ezkontza egiteko eskabide-orria; ezkongabetasun-ziurtagiria edo ezkontzeko gaitasuna (une horretan ez dago ezkonduta); ziurtagiria aurkeztu behar da: ediktuak jaso, ezkontzako espedientea burutu eta ezkontza barkatu ahal izango duen pertsona ahalduna, nortasun-agiria, eta notario-ahalordea.\nEzagutu zibilarekin ezkontzeko behar diren izapideak.\nAgiri horiek guztiak aurkeztutakoan, Erregistro Zibila atzerriko Estatuko Espainiako Kontsulatuarekin harremanetan jartzen da, dokumentazioa aztertu ondoren, elkarrizketa bat egiteko. Asmoa da egiaztatzea ezkontza ez dela egokia. Era berean, Espainiako herritarra Erregistro Zibilak izendatuko du.\nNolakoa da urruneko ezkontza bat?\nDena zuzen dagoela egiaztatu ondoren, Erregistroak ordu eta egun ematen du ezkontza egiteko. Une horretan jardun beharko du notario-ahalordea eman zitzaion pertsonak.\nEzkontza egin eta familia-liburua edo ezkontza-ziurtagiria edukiz gero, atzerriko ezkontideari bidaliko zaio, Espainiako Kontsulatuan Europar Batasunaren senideei dagokien bisa eska dezan.\nKontuan izan behar da botereen bidezko ezkontza-prozedura ez dela konplikatua, baina baliteke beharrezkoa izatea. Dezente atzeratu ohi da, eta azkarrenek sei hilabete behar izan arren, “normalean urte eta erdi edo bi urte behar izan ditzake”, Abellak dioen bezala. arrazoia, batez ere, kontsulatuen lan-bolumena eta horien eta Erregistro Zibilaren arteko komunikazioa da, eta ez da beti nahi bezain bizkorra.\nUrruneko ezkontza etorkinentzat: bideoa\nBideo honetan, Espainian urrunetik ezkontzeko zenbait gako azaltzen dira, batez ere herrialde horretako herritar etorkinentzakoak, hain zuzen ere horrelako ezkontzei buruz kontsulta gehien egiten dituztenak.\nBestelako senar-emazteak Espainian\nEspainian, ezkontza zibilaz, erlijioaz eta ahalordeez gain, badira baliozko beste ezkontza-mota batzuk ere:\nEzkontza gabeko mortis senar-emazteak Ezkongabeetako bat hiltzeko arriskuan dagoenean gertatzen da. Izapideak azkartu egiten dira, eta ez da beharrezkoa aurretik espediente bat egitea, baina bi lekuko nagusi egon behar dira.\nEzkontza sekretua. Premiazko arrazoi larri batengatik gertatzen da hori, eta ofiziala, lekukoak eta ezkontideak behartuta daude beren ospakizunaren sekretua gordetzera. Espedientea modu erreserbatuan izapidetzen da, iragarki publikorik gabe, eta Justizia ministroak baimentzen du.\nAtzerritarren ezkontza Espainian. Atzerriko bi herritar Espainian ezkondu daitezke, nazionalitatea edozein dela ere. Sexu bereko pertsonen arteko ezkontza ere baimentzen da, jatorrizko herrialdeko legeriak eragozten badu ere.\nEzkontza kontsularra. Atzerrian, espainieraren eta atzerriaren artean, egindako ezkontza da. Ez da aukeratzen ospakizunaren tokiko legeak aurreikusten duen moduan, baizik eta Espainiako zuzenbidean, eta Espainiako kontsularen agintaritzaren aurrean garatzen da.\nezkontzak inmigrantes-eu leyes-eu matrimonio-eu\nEzkontza zibila edo izatezko bikotea?\nDibortzio ia perfekturako 10 arau


Inclusive VET proiektuaren azken bilera Budapesten. Talde bikaina izan da!\nAste honetan Budapesten gaude, ROC Leijgraaf ikastetxeak kordinatzen duen inclusive VET proiektuaren azken bileran.\nTurkia, Finlandia, Holanda, Alemania eta Euskadiko bazkideak 3 urtetan elkarlanean aritu ondoren, Lanbide Heziketan inklusioa errazteko bi emaitza diseinatu, garatu eta pilotatu ditugu.\nLehenengo emaitza bereziki ikastetxeetako zuzendaritza taldeei zuzendutako gida bat da. Gida honek, hezkuntza inklusibo bat eraikitzeko, kontuan hartu beharreko alderdiak pausuz pausu lantzen ditu. Gida honen helburua ez da alderdi guzti hauei erantzun bat ematea, ikastetxeetako estrategian inklusioa gehitzeko asmoa duten ikastetxeei habia puntu bat eskaintzea baizik.\nBigarren emaitza “All on board” izena duen irakasleen prestakuntzarako manuala da. Manualaren helburua, erakunde batetan inklusioa ezarri ahal izateko langileak garatu beharreko gaitasun eta ezagutzak lantzea da. Gidaren osagarria den manual honek, 5 egunetako prestakuntzaren adibide bat barne hartzen du.\nEuskadin, HETELen egindako jardunaldi pilotuan Otxarkoaga, Zulaibar, Sopuertako San Viator, Egibide, Goierri, Indautxuko Kimika eta Elektronika eskola eta Göteborg Technical College ikastetxeetako Lanbide Heziketako irakasleak parte hartu zuten.\nEmaitza bi hauen azken bertsioak hurrengo asteetan zehar eskuragarri izango dira proiektuaren web gunean:\nEuskadiko jardunaldian parte hartu zuten irakasleak Budapesteko bileran daude. Lankidetza eta elkarren arteko sorkuntza abantean balorean direlako!


Uretan geratu den autobus bateko 20 ume erreskatatu dituzte Kuartangon | Berriak Gizartea | EiTB\nUretan geratu den autobus bateko 20 ume erreskatatu dituzte Kuartangon\nHorrez gain, bigarren mailako errepide bi itxita daude Bizkaian (Bi-735) eta Gipuzkoan (Gi-2120).\nSuhiltzaileek erreskatatu dituzte umeak. Argazkia: Bomberos Euskadi\nZirkulazioa, web berezia\nEskola-autobus batean zihoazen 20 ume eta bi heldu erreskatatu behar izan dituzte gaur Kuartangon (Araban), ibilgailua uretan harrapatuta geratu baita.\nAzken orduetan izandako euri-jasen ondorioz, Bayas ibaiak gainezka egin du, eta ur putzu handi bat utzi du A-4356 errepidean (32. km). Izarrako Ikastolara zihoan autobusa uretan harrapatuta geratu da, 09:24 aldera.\nLarrialdi zerbitzuak ohartarazita, handik gutxira Gasteizko Suhiltzaileen ibilgailu bat heldu da, eta autobusean zeuden pertsonak atera dituzte. Adingabeak besotan hartu behar izan dituzte, ura metro batera heltzen baitzen.\nTxalupa batean atera dituzte umeak. Argazkia: Bomberos Euskadi\nUmeak eta helduak ondo daude, eta beste autobus batean eraman dituzte ikastolara. Harrapatuta geratu den ibilgailua\nBi-735 errepideak, Arrontegirako sarbidea eta Asuako biribilgunearen artean, Bizkaian, zirkulazioa etenda izaten jarraitzen du ur-putzu handi bat dagoelako, Eusko Jaurlaritzako Segurtasun Sailak jakinarazi duenez.\nZirkulazioaren etenaldia astearte arratsaldean hasi zen, azken orduetan botatako euri-jasek ur-putzu handi bat egin zutelako, Arrontegirako sarbidearen eta Asuako biribilgunearen artean.\nAlabaina, asteazkenean etenaldiak jarraitzen du; hori dela eta, gidariek herriko errepideak hartu behar izan dituzte.\nGi-2120 errepidea erabat itxi behar izan dute Ataun parean (Gipuzkoa). Euriteen ondorioz, hiru arbola eta lurra jausi da errepidera.\n06:30 aldera itxi dute bidea, baina herri-laneko beharginen jardunari esker, 09:15ean errei bat zabaldu ahal izan dute Beasaingo noranzkoan.


Harri zulatzaileen Euskal Herriko finala, lehiaketa gastronomikoak eta Siroka eta Itziarren Semeaken kontzertuak, Santutxuko jaietan | BilbokoBranka\n2013(e)ko Maiatzak 21, 14:03\nHasieraHiritarrakHarri zulatzaileen Euskal Herriko finala, lehiaketa gastronomikoak eta Siroka eta Itziarren Semeaken kontzertuak, Santutxuko jaietan Harri zulatzaileen Euskal Herriko finala, lehiaketa gastronomikoak eta Siroka eta Itziarren Semeaken kontzertuak, Santutxuko jaietan\nAsteburu honetan Santutxuko jaiak hasiko dira eta urteroko egitarau oparoaz gain, sukalki eta bakailao txapelketa gastronomikoak, bideoklip lehiaketa eta Siroka, Ihesbide eta Itziarren Semeak taldeen kontzertuak izango dira. Igande honetan presoen senideen omenezko paella erraldoia egingo dute.\nAurten sukalki txapelketak emango dio hasiera Santutxuko jaiei, datorren larunbatean. Horren ostetik kuadrilak Karmelo kaletik Basarrateko txosnagunera jaitsiko dira Sama Siku txarangak eta Santutxuko txistulariek lagundurik. Pregoia Ibai Gomez Athleticeko jokalariak botako du 19:30etan Basarraten. Ondorengo egunetan txapelketak, bazkariak, lehiaketak, kontzertuak eta erakusketa ugari izango dituzte gozagarri, besteak beste. Jarraian jai batzordearen egitaraua duzue.\n15:00 Kuadrilen arteko bazkaria Basarraten. Bazkalostean Kuadrilen arteko jolasak plazaz plaza.\n18:30 Segizioa Karmelotik Basarratera fanfarrea eta Txistulariekin.\n22:30 Berbena Basarraten Izargi taldearekin.\n09:00 Txistularien diana.\n09:00 54. Bakailao txapelketaren hasiera Basarraten.\n12:00 Gaiteroak auzoan zehar.\n13:00 Bakailao txapelketaren sari banaketa.\n12:00 Ume jolasak Basarraten.\n15:00 Bazkaria Basarraten.\n17:00 Futbito txapelketa; kanporaketak, Briñas eskolan.\n18:00 Nagusientzako berbena Basarraten. Palmeras orkestra.\n18:00 kuadrilen arteko Herri kirolak Karmelon.\n21:00 Emakumeen afaria Basarraten.\n11:00etatik aurrera paellak egiten hasiko dira Basarraten.\n14:30 Paellen aurkezpena eta bazkaria\n18:00 Umeentzako tailerrak Karmen plazan\n18:00 Perretxiko erakusketa Cantharellus Elkartearen eskutik, Karmen plazan\n19:30 Ur zezena Karmen plazan\n20:30 Auzoko musika taldeen maratoia Basarraten.\n12:00 Tortilla eta postre lehiaketaren hasiera\n14:30 Bazkaria Basarraten.\n17:00 Futbito txapelketa: kanporaketak, Briñas eskolan.\n17:30 Kuadrilen arteko ginkana plazaz plaza.\n18:00 Eskupilota txapelketa Karmelo ikastolan. Izen-ematea eta kanporaketak.\n18:00 Gaztetxoentzako ginkana Basarraten.\n19:30 Ur zezena.\n21:00 Bertso showa Basarraten.\n20:00ak arte, Bideoklip lehiaketarako DVDak aurkeztu Jai Batzordearen txosnan.\n18:00 Xake partidak Basarraten, Zuri-baltza xake taldeak antolaturik.\n18:00 Pailazoak Karmelon.\n20:00 PlayBack txapelketa Basarraten.\n22:00 Kontzertua. Akatz Reggae. Ondoren DJa.\n01:00 Kulero eta galtxontxilo lasterketa Basarraten\n12:00 Umeentzako tailerrak Basarraten.\n17:30 Emakumeen arteko futbito txapelketa hockey pistan.\n18:00 Eskupilota txapelketaren finala Karmelo ikastolan.\n18:00 Mutilen futbito txapelketa; finalerdiak, Briñasen.\n19:30 Kuadrilen poteoa elektrotxarangarekin.\n22:30 Kontzertua Basarraten. Siroka, Ihesbide eta Itziarren semeak.\n12:00 Musika auzoan zehar.\n15:00 Bazkari herrikoia Basarraten.\n18:00 Tiragoma erakustaldia Basarraten, Bizkaiko Tiragoma Elkartea.\n18:30 Futbito txapelketa: finala, Briñas eskolan.\n22:30 Berbena Basarraten Aldatz taldearekin. Atsedenaldian, bideoklip lehiaketaren erakustaldia.\n18:00 Koadrilen arteko tribiala Basarraten.\n20:00 Koadrillen sari banaketa: tribiala, bideoklip, kulero, play backa, kartela, paella, herrikirolak\n22:00 Azken traka. Hurrengo urte arte Sangutxu!\nTags: harri zulatzaileak, Jai Batzordea, Santutxu, santutxuko jaiak\tIdatzi iruzkina Egin klik hemen erantzuna bertan behera uzteko.


kritiken hemeroteka » Surrealismo xaloa\n« Epistolak eta letaniak. Pistolak eta letaginak | Jostuna klasikoak harilkatzen »\nEz tiro egin anbulantziei / Mikel Ayllon / Elkar, 2015\nSurrealismo xaloa Javier Rojo / El Correo, 2015-05-16\nPertsonaia batzuk giltzapean daude esparru batean. Irakurleak ez daki oso ondo zer den esparru hori eta pertsonaiek ere non dauden ez dakitela ematen du. Psikiatriko bat izan liteke, pertsonaia horiek xelebrekeriak egiteko erakusten duten joera ikusita, baina azkenean irakurleak jakingo du kartzelan daudela. Edonola ere, pertsonaiek ez dute gogoratzen zer dela-eta heldu diren horra, edo behintzat han egotera eraman dituzten arrazoiak ahaztuz joan dira poliki-poliki, eta ahaztuz doazen neurrian desagertuz doaz, mundua haietaz ere ahaztu balitz bezala. Hauxe da Mikel Ayllonen eskutik datorkigun “Ez tiro egin anbulantziei” izenburuko nobelaren planteamendua. Egoera horretatik abiatuta kontakizunak atzerantz jotzen du denboran, eta azalduko zaigu, zeharka bada ere, pertsonaiak (batez ere Gerard izenekoa) nola heldu diren kartzela horretara. Gauzak honela, mundu distopiko baten berri ematen zaigu. Pertsonaiak mugitzen direneko inguru horretan dena debekatuta dago. Greba Handi batek markatzen du antza mundu horretan aldaketa, baina dena lausotuegi aurkezten da, pertsonaientzat ere mundu hori benetakoa izan beharrean ametsezkoa (lokamutsezkoa) suertatzen da-eta. Eta dena lausotuta dagoenez, ez da gehiegi azaltzen zer jazotzen den, gertakarien kausa materialak alde batera utziz.\nInguru horretan pertsonaien artean eraikitzen diren harremanek ere planteamendu lausotu horien ondorio dirudite, zehaztugabeak beraz. Eta amodiozko istorio baten aztarnak agertzen direnean, aztarna horiek beste zerbait adierazi nahi dutela pentsa liteke. Izan ere, alegoriak zeharkatzen du ístorioa alderik alde, ideia baten gauzatze narratiboa izateraino, gure literaturan hainbatetan ikusi dugun bezala, mundu osoa kartzela handi bat dela irudikatzea baita helburu. Narrazio interesgarria da, baina batzuetan ingenuo xamarra iruditu zait, surrealismo xalo baten adibidea.


Gasteizko pintxoak eta errazioak jokoan, azaroaren 18ko "Juego de Cartas" saioan\nGasteizko pintxoak eta errazioak jokoan, gaur gauean, "Juego de Cartas" saioan\n2000 euro irabazteko lehian arituko dira El Poteo de Sancho; Dolar Gastrobar eta Bikoka tabernak.\nJavi Sierra Gasteizen. EITB Mediaren bideo batetik ateratako irudia\nGaur gauean, Javi Sierrak aurkezten duen "Juego de Cartas" saioak Gasteiz aldera egingo du. Bi platerek eta postre batek ez dute beti otordu on bat osatzen; gero eta gehiago dira, jateko denbora gutxi izan arren, zerbitzu onaren kalitateari uko egin nahi ez dioten pertsonak. Gasteizen pintxoekin eta errazioekin zoragarri jan daitekeela erakutsiko dute.\nHorregatik, hiriko hiru lokalek duten eskaintza zabala eta paregabea defendatuko dute osteguneko lehian. Atal honetan ez dira faltako ez barietatea, ez kantitatea, ez eta, jakina, aurkezpenik onenak ere.\nOraingoan, Joseba Rubio El Poteo de Sancho tabernako jabeetako bat, Sonia Muiño Dolar Gastrobar tabernako jabeetako bat eta Mertxe Perez de Arenaza Bikoka tabernako sukaldaria eta jabeetako bat izango dira protagonista nagusiak.\n"Juego de Cartas" ostegunetan izaten da ikusgai, 22:30etik aurrera, ETB2n eta eitb.eus-en.


Bihurketa tasaren optimizazioa: 9 urratseko bihurketa tasak handitzeko gida | Martech Zone\nMerkatari gisa, askotan kanpaina berriak sortzen denbora ematen dugu, baina ez dugu beti lan ona egiten ispiluari begira unean uneko kanpainak eta prozesuak linean optimizatzen saiatzeko. Horietako batzuk erabatekoa dela esan daiteke ... nondik hasten zara? Ba al dago bihurketa-tasa optimizatzeko metodologiarik (CRO)? Beno bai ... badago.\nTaldean at Bihurketa-tasaren adituak partekatzen duten CRE metodologia propioa du Infografia honetan taldearekin elkartu ziren KISSmetrics-en. Infografiak 9 urrats zehazten ditu bihurketa-tasak hobetzeko.\nBihurketa tasak optimizatzeko urratsak\nZehaztu jokoaren arauak - garatu zure CRO estrategia, epe luzerako helburuak eta arrakasta nola neurtzen duzun. Hasi bisitariak kontuan hartuta eta ibili bezero bihurtzeko eman behar duten urrats bakoitza. Ez egin hipotesirik!\nEzagutu eta sintonizatu lehendik dauden trafiko iturriak - Garatu hegazti-begi bat zure propietate digitalen ikuspegia eta ikusi zure salmenta inbutu, bisitariak nondik datozen, zein lurreratze orrialdeetara iristen diren eta zure webgunean nola nabigatzen duten. Hobetzeko aukera handiena duten eremuak identifikatu.\nUlertu zure bisitariak (batez ere bihurtzen ez dituztenak) - Ez asmatu: jakin zure bisitariak zergatik ez diren bihurtzen bisitari mota eta asmo desberdinak ulertuz, erabiltzaileen esperientzia arazoak identifikatuz eta bisitarien eragozpenak bilduz eta ulertuz.\nAztertu zure merkatua - Aztertu lehiakideak, lehiakideak, industrian adituak eta bezeroek sare sozialetan eta berrikuspen guneetan esaten dutena. Ondoren, aztertu zure posizionamendua hobetzeko aukerak zure enpresaren oinarrizko indarguneak eraikiz.\nErakutsi ezkutuko aberastasuna zure negozioan - Identifikatu zure enpresaren zein alderdi diren bezero potentzialentzako konbentzitzaileenak, aurkeztu aktibo horiek momentu egokian erosketa prozesuan, eta inbertitu denbora aktibo horiek eskuratu, bildu eta bistaratzeko.\nSortu zure estrategia esperimentala - Hartu zure ikerketatik sortutako ideia guztiak eta eman lehentasuna zure negoziorik denbora gutxian haziko duten helburu handiak, ausartak eta zuzenak. Aldaketa lodiek etekin gehiago ematen dizute eta etekin handiagoak azkarrago lortzen dituzu.\nDiseinatu zure orrialde esperimentalak - Erabiltzaile esperientzia berriaren diseinua eta hari-egitura limurtzaileagoa, sinesgarriagoa eta erabilerrazagoa. Egin hainbat erabilgarritasun proba wireframe-n eta eztabaida itzazu zure bezeroen ezagutza enpatikoa duen edonorekin.\nEgin esperimentuak zure webgunean - Egin A / B probak zure esperimentuetan. Jarraitu prozedura bat, taldeko kide guztiek proba zer den ulertzeko, zergatik egiten duzun, gunera nola egokitzen den, negozio-helburuekin bat egiten duen eta arrakasta neurtzeko modua. A / B probako softwareak kalkulatu dezake, zehaztasun estatistikoarekin, zein bertsio bihurketa gehiago sortzen ari den.\nIrabazi kanpaina irabazleak beste euskarri batzuetara - Ikusi nola irabazi daitezkeen zure esperimentu irabazleen inguruko argibideak zure marketin inbutuko beste atal batzuetan! Titularrak parteka daitezke, lineako irabaziak lineaz kanpoko euskarrietarako egokitu daitezke eta zure afiliatuei informazioa zabaldu kanpainak optimizatu ahal izateko.\nKissmetrics-ek merkaturatzaileei Customer Engagement Automation (CEA) egitea ahalbidetzen die, leku bakarrean aztertzen, segmentatzen eta erakartzen laguntzen die irakurketa errazeko txostenekin eta erabiltzaile interfaze atseginarekin.\nEskatu Kissmetrics Demo bat\nTags: bihurketa optimizazioabihurketa tasan adituakbihurketa-tasa optimizatzeabihurketa-tasa optimizatzeko urratsakbihurketa-tasa optimizatzeko estrategiacre metodologiacrocro estrategiamusu-metrika\nApirila 17, 2021 at 3: 23 AM\nMezu bikaina! Goiko bederatzi urratseko gidak lurreratze orriko elementu bakoitza taxutzeko oinarriak eman behar dizkizu, bihurketa hobetzea lortuz


Gazte lokalek bi eguneko egitaraua prestatu dute Porru kaleko jaietan - Goierriko Hitza : Goierriko Hitza\nGazte lokalek bi eguneko egitaraua prestatu dute Porru kaleko jaietan\nOstiralean mus txapelketa, txupinazoa, sagardo dastaketa eta Guri 5 taldearen kontzertua izango dira. Larunbatean, berriz, bazkaria, Porru Sarien banaketa eta Zuttik elektrotxaranga\nGazte lokalen arteko harremana sendotzeko eta herriko gazteak elkar ezagutzeko helburuarekin, gazte lokaletako gazteek Porru kaleko festak antolatu dituzte bigarrenez. Bi eguneko festa egitaraua antolatu dute, Erauskin plazan eta Gernika pasealekuko pilotaleku txikian.\nOstiralean, 16:00etan izango da lehenengo ekintza, pilotalekuan: mus txapelketa. 15:30ean irekiko da izena emateko epea. Hala ere, festen hasiera ofiziala 18:45ean izango da, txupinazoarekin. Jarraian, sagardo dastaketa izango da Porru plazan (Erauskin plazan). 14 sagardotegitako 500 sagardo botilatik gora izango dituzte herritarren artean banatzeko; edalontziagatik 4 euro ordaindu beharko dira. Gauean, 21:00etan, pilotalekuan, Guri 5 eta Eman Emak disko jartzailea izango dira.\nLarunbatean, bazkari herrikoia egingo dute, 14:30ean, pilotaleku txikian. Paella, haragi gixatua, postrea eta edaria izango da menua. Otordu beganoa ere izango da aukeran, baina horretarako aurrez jakinarazi beharko da 689 584 594 telefonora deituta. Gaur da txartela erosteko azkeneko eguna Apk eta Movis gazte lokaletan eta Hiruki tabernan (15 euro). Bazkalondorenean, 17:30ean, Porru Sariak banatuko dituzte, Aratz Igartzabal eta Maialen Akizu bertsolariek lagunduta. Asteburuko festarekin amaitzeko, 18:30ean, Zuttik elektro txarangarekin poteoa egingo dute gazteek.


Épieds (Aisne) - Wikipedia, entziklopedia askea.\nBeuvardes, Bézu-Saint-Germain, Brécy, Chartèves, Coincy, Mont-Saint-Père eta Verdilly\n185 (%46.1) 207 (%51.6)\nÉpieds Frantziako udalerri bat da Aisne departamenduan dagoena, Frantzia Garaia eskualdean. 2013an 396 biztanle zituen.\n2007an ÉpiedsÉpieds udalerrian erroldatutako biztanleak 362 ziren. Familiak 136 ziren, horien artean 19 pertsona bakarrekoak ziren (15 bakarrik bizi ziren gizonak eta 4 bakarrik bizi ziren emakumeak), 53 seme-alabarik gabeko familiak ziren, 53 seme-alabarik gabeko bikoteak ziren eta 11 seme-alabak dituzten guraso-bakarreko familiak ziren.\n2007an 157 etxebizitza zeuden, 134 familiaren etxebizitza nagusia ziren, 16 bigarren erresidentzia ziren eta 7 hutsik zeuden. 153 etxeak ziren eta 3 apartamentuak ziren. 134 etxebizitza nagusietatik 124 bere jabearen bizilekua ziren, 7 alokairuan okupaturik zeuden eta 4 doan lagata zeuden; 2 etxek gela bat zuten, 3 etxek bi zituzten, 9 etxek hiru zituzten, 32 etxek lau zituzten eta 88 etxek bost zituzten. 108 etxek euren parking plaza propioa zuten azpian. 54 etxetan ibilgailu bat zegoen eta 73 etxetan bat baino gehiago zituzten.\nÉpieds udalerriko biztanleria-piramidea 2009an .\n2007an lan egiteko adina zuten pertsonak 247 ziren, horien artean 178 aktiboak ziren eta 69 inaktiboak ziren. 178 pertsona aktiboetatik 163 lanean zeuden (84 gizon eta 79 emakume) eta 15 langabezian zeuden (6 gizon eta 9 emakume). 69 pertsona inaktiboetatik 24 erretiraturik zeuden, 23 ikasten zeuden eta 22 "bestelako inaktibo" gisa sailkaturik zeuden.\n2009an Épieds udalerrian 139 unitate fiskal zeuden, 388 pertsonek osaturik. Pertsona bakoitzeko diru-sarrera fiskalaren mediana urteko 20.720 euro zen.\n2007an zeuden 15 komertzioetatik, 9 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen, 1 ostalaritza eta jatetxe enpresa zen eta 3 zerbitzu enpresak ziren.\n2009an zeuden norbanakoentzako 9 zerbitzu publikoetatik, 2 igeltseroak ziren, 1 margolaria, 1 zurgina, 3 iturginak, 1 argiketaria eta 1 eraikuntza enpresa.\n2000. urtean Épieds udalerrian 9 nekazaritza-ustiategi zeuden.\nMultimedia: Épieds (Aisne)


Mendi Film jaialdiko pelikularik onenak Amurrion - Amurrio - Aiaraldea.eus\nMendi Film jaialdiko pelikularik onenak Amurrion\nAimar Gutierrez 2021-04-16 06:00\nBilboko BBK-Mendi Film nazioarteko zinema jaialdiko pelikula irabazleen proiekzio ibiltaria da Mendi Tour egitasmoa. Abenduan egiten den zinemaldiko lanik sarituenak Euskal Herritik aretoz areto bidaiatzen dute urte osoan Mendi Tour ekimenarekin, eta gaur (apirilak 16) Amurrio Antzokian eskainiko dituzte jaialdiko zenbait pieza saritu. Arriesgarse a vivir, L’Escalade libérée eta Everest - The Hard Way dira hiru pelikulak.\nArriesgarse a vivir 2020ko jaialdiko pelikula irabazlea izan zen Zabalandi sailean. L’Escalade libérée lan frantsesa da eta epaimahaiaren saria jaso zuen iazko edizioan.\nAzkenik, Everest - The Hard Way izen beretsuko liburua du oinarri, eta ikusleen saria eskuratu zuen Mendi Film jaialdiko 2020ko edizioan. Hiru pelikula horiek 37, 22 eta 52 minutuko iraupena dute, hurrenez hurren.\nMendi Tour proiekzioa ikusteko sarrerak eskuragarri daude 2 euroren truke Amurrioko Kultura Etxean. Proiekzioa baino lehen ere egongo da sarrerak erosteko aukera, Amurrio Antzokiko txarteldegian.


Mikel Aiestaranek jaso du Euskal Kazetariak saria - Uztarria (Azpeitia)\nMikel Aiestaranek jaso du Euskal Kazetariak saria\n2015ko aza. 24a, 20:53\nEkialde Hurbilean egiten duen kazetaritza lanaren errekonozimendua jaso du, EITB, Vocento, 5W eta beste komunikabide batzuentzat lan egiten duen kazetariak. Iaz joan zen Aiestaran Azpeititik Jerusalemera bizitzera, familiarekin.\nMikel Aiestaran, sari-banaketa ekitaldian. (EITB.eus) Ikusi haundiago | Argazki originala\nMikel Aiestaran (Beasain, 1975) freelance kazetariak gaur, astelehena, jaso du Euskal Kazetarien Elkarteak eta Kazetarien Euskal Elkargoak emandako 2015eko Euskal Kazetariak saria. Ekialde Hurbilean egiten duen kazetaritza lanaren errekonozimendua jaso du, EITB, Vocento, 5W eta beste hainbat hedabiderentzat lan egiten duen kazetariak.\nIaz joan zen Aiestaran Azpeititik Jerusalemera bizitzera, familiarekin. Saria jaso osteko hitzartzean, aitari eta amari eskerrak eman ostean, gogoan izan du Jerusalemen utzi duen familia: "Orain ni bakarrik etorri naiz. Ez nuen pentsatzen Gabonak baino lehen Euskal Herrira bueltatzerik, baina saria horrela irten zen eta etorri egin naiz. Zuek normalean Mikel Aiestaran ikusten duzue, irakurri, entzun, irratian edo sare sozialetan, baina hau -bere buruari erreferentzia eginez-, ni besterik ez naiz. Nire atzean talde oso-oso garrantzitsu bat dago, eta talde horren zati garrantzitsuena Jerusalemen utzi dut. Aloña, Ane eta Telmo dira nire familia, eta hantxe daude bizitzen. Orain dela urtebete joan ginen bizitzera, eta benetan erronka polita da. Talde hori gabe ezingo nuke horrelako lana egin. Kapazak izan dira Izarraitz mendia Olibondoen mendiagatik aldatzeko, eta aldaketa handia izan da, baina oso ondo egin dute".\nUztarriak iazko den urriko zenbakian elkarrizketatu zuen Aiestaran.\nMikel Aiestaran: "Siriakoak luze joko du, baina benetako gerra Iraken gertatuko da" Berria.eus


Propileo - Wikipedia, entziklopedia askea.\nAtenasko Akropoliaren propileoa, XIX. mendeko irarlan batean.\nPropileoa (antzinako grezieraz: Προπυλαιον, propylaion) Antzinako Greziako eraikuntzan, tenplu barrutiaren aurreko aterbe irekia zen, hainbat harrizko zutabek eta etxegainak osatzen zutena. Propileorik ezagunena Atenasko Akropoliaren sarrerakoa da, Mnesikles arkitektoak eraikia.\n1 Atenasko akropoliko propileoak\nAtenasko akropoliko propileoak[aldatu | aldatu iturburu kodea]\nPartenoia bukatu eta berehala, Periklesek beste eraikin bikain bat eraikitzeko agindua eman zuen : Akropoliko mendebaldeko sarrerako ate monumentala. K.a. 437an hasi ziren atari hori eraikitzen, Mnesikles arkitektoaren zuzendaritzapean; atal nagusia bost urtetan bukatu zuten, baina gainerakoa bukatu gabe utzi behar izan zuten, Peloponesoko gerraren eraginez. Partenoia bezala oso-osorik Pentelikoko marmolez dago egina eraikin hau ere, eta hark bezala badu firztasuraik ere. Mnesiklesek lur maldatsu eta gorabeheraz bete baten gainean eraiki behar izan zuen; egiteko zail eta neketsu hori, ordea, bikain burutu zuen, halako moduan non haitz bitarteko pasabide malkortsua zena sarbide bikain eta ikusgarri bihurtu zuen.\nEraikinaren bi ertzetan zuen atari banatik, ekialdekoak baizik ez du ondo samar gure egunetaraino iraun; esan liteke doriar tenplu klasiko baten fatxada dela, ezpada hirugarren eta laugarren arteko tarte zabalagatik. Mendebaldeko fatxadak bi hegal zituen; iparraldekoa hegoaldekoa baino askoz handiagoa zen, eta arte galeria bat zeukan barruan, margolanak ikusteko berariaz eginiko historian ezagutzen den lehenengo aretoa: Pinakoteka. Propileoak zeharkatzen dituen erdiko bidea bi zutabe lerroz dago inguratua, gehiago dagozkionak joniar ordenari doriarrari baino. Badirudi garai hartan joniar elementuak indartzen hasia zela doriar egituren baitan erabiltzeko joera.\nHara iristeko malda handi bat igo beharra zegoen : 80 metro luze eta 20 metro zabal zen, eta 25 metroko igoera zuen. Ziur asko mailakatua egongo zen, eta hiru bat metro zabal zen galtzada bat izango zuen erdian, sakrifiziorako abereak igo ahal izan zitezen. Fatxadako erdiko bi zutabeen arteko tartea, besteen artekoa baino handixeagoa zen galtzada horri lekua uzteko. Barrualdean galtzada hori bi joniar zutabe lerroen artean zihoan, eta atzealdeko atarira ematen zuen. Arkitrabeak burdinazko barrez indartuta zeuden.\nAtzealdeko atariaren aurrez aurre Atena Promakosen brontzezko estatua zegoen, Propileoak baino garaiagoa eta handik kilometro askora ikus zitekeena.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/02/01 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nMultimedia: Propylaea (architecture)\nBNF: 167676850 (data)\nOrriaren azken aldaketa: 16 iraila 2020, 12:45.


Folato-kontsumoa | Consumer\nBizitzan zehar bitamina hori egoki hartuz gero, gaixotasun kardiobaskularren arriskua murrizten da.\nFolazinak edo folatoak azido folikoaren antzeko konposatu batzuk deskribatzen ditu, kimikoki eta nutrizioaren ikuspegitik. B9 bitamina da eta, bere funtzio ugarien artean, zelulen material genetikoaren sintesian (DNA) eta eritrozitoen edo globulu gorrien eraketan eta leukozitoetan parte hartzea nabarmentzen da bizkarrezur-muinean eta haren heltzean. Hori gabe, edo defizit handia izanda, DNAren erreplikazioa txikiagotu egiten da, eta horrek porrot egiten du zelulen heltzean eta banaketan, eta anemia nutrizionala eragiteko arriskua dago.\nFolato-gabeziak edo -gabeziak ohi baino tamaina handiagoko eritrozitoak sortzen ditu, mintz oso mehea dutenak, oxigenoa normaltasunez garraiatzeko gai direnak, baina oso bizitza laburra dutenak, eta, beraz, anemia nutrizionala garatzen da.\nAzido folikoa izenaren arrazoia da hosto berdeetan ugari aurkitu zela (“foliuma” latinetik dator). Bitamina hori oso zabalduta dago naturan: hosto iluneko landareetan aurki dezakegu, hala nola espinaketan, zerbetan, letxugan edo ilarrak; gibelean eta giltzurrunean, esaterako; eta frutetan, hala nola platanoetan, liman eta ananan. Bestalde, giza hesteetako bakterioek folato-kantitate esanguratsuak sintetizatzen dituzte.\nDenbora luzez egosteak elikagaien folato-edukiaren %80 suntsitzen du.\nNahiz eta gure elikaduran presentzia handia izan, nahiko erraza da, baldintza jakin batzuetan, defizita gertatzea, bitamina hori oso sentikorra baita beroarekiko eta argiarekiko eta oxigenoarekiko. Hori dela eta, egoste luzeak, dela komertzialak, dela etxean egiten denak (lurruna, labea, irakina edo frijitua), elikagaien folato-edukiaren %80 suntsitzen du, eta proportzio hori handitu egiten da ura alkalinizatzen denean. Horregatik, ez da komeni bikarbonatoa erabiltzea barazkiak biguntzeko.\nGainera, dietario-folatoaren edukiaren %25-50 soilik da eraginkorra nutrizioaren ikuspegitik. Hori dela eta, 100-200 mikrogramo (mcg) folato behar izanez gero gorputzaren metaketa mantentzeko, 400 mikrogramokoa izan beharko luke dietak. Haurdun dauden emakumeek 150-300 mikrogramo folato xurgatu behar izaten dituzte balantze positiboari eusteko; beraz, gomendioak egunean 800 mikrogramokoak dira. Osagarri dietetikoak erabili gabe ez da erraza jatea. Horregatik, haurdunaldian kontsumitzeko protokoloa ezarri da.\nGaragardo-legamia da folatotan gehien kontzentratzen den osagarri dietetikoa: zopa-koilara batek 313 mcg ditu. Zenbakizko terminoetan, 100 gramoko folato gehien dituzten elikagaien artean daude gibela (197 mcg), espinaka egosia (131 mcg), leka gorri egosiak (122 mcg), brokoli egosia (78 mcg), uraza erromatarra (76 mcg), germena (70 mcg), laranja-zuku freskoa (55 mcg), aza gordina (40).\nUrritasunaren sintomak hauek dira: anorexia edo apetitua galtzea, goragalea, beherakoa, ahoko ultzerak eta ilea galtzea. Neke, mingostasun eta puztuta (glositisa) agertzen da urritasun kronikoa, anemiaren sintoma tipiko guztiak. Folato-metaketa normalekin, urritasunak lau hilabete inguru behar ditu garatzeko. Gutxiegi irensten bada, gorputzeko metaketak agortu egiten dira.\nHaurdunaldian gerta daitezkeen akatsen ondorioz, hauek izan daitezke: errepikapenezko abortoen gorabehera handiak, hodi neuralaren akatsak jaioberrian (arantza bifidoa edo anancefalia), haurdunaren anemia megaloblastikoa areagotzea eta garaia baino lehen eta pisu gutxiko jaioberriak.\nEra berean, folato-eskasia dela eta, odoleko homozisteina-maila igo egiten da. Hazkunde hori arrisku-faktore independentetzat jotzen da gaixotasun kardiobaskularren garapenean. Zenbait azterlanetan zuzeneko erlazioa aurkitu da homozisteina maila altuen eta patologia kardiobaskularren artean. Gainera, folatoek eta B6 eta B12 bitaminek homozisteinaren prozesu metabolikoetan duten garrantzia onartzen da. Alderantzizko erlazioa ere aurkitu da substantzia horren kontzentrazioaren eta odoleko folato-mailen artean.\nOrganismoko plasmako folato-mailei eragiten dieten egoerak daude, eta, beraz, kanpo-ekarpena bereziki kontrolatu behar da, bai dietarekin bai osagarri dietetikoekin. Folato-eskakizunak arrazoi fisiologikoengatik (haurdunaldia, edoskitzea, haurtzaroa eta nerabezaroa) edo arrazoi patologikoengatik (gaixotasun hematologikoak: anemiak, neoplasikoak, metabolikoak) handitzen dira. Haurdunaldian, adibidez, amaren eritropoiesia areagotzen da, hau da, eritrozitoak edo globulu gorriak sortzen dira, eta horretarako folatoak behar dira. Haurdunaldiko azken hiruhilekoan, eritrozitoen guztizko bolumena %20-30 handitu da.\nPopulazio orokorraren artean, folato-urritasuna bitamina hori duten elikagaiak gutxiegi kontsumitzearen ondorio izan daiteke. Gerta liteke, halaber, dieta oso osatua izatea, baina pertsona horrek zailtasunak izatea bitamina hori xurgatzeko. Hesteetako xurgatzeari eragiten diote eta hura asaldatzen dute zenbait osasun-arazok, hala nola zeliakiak, hesteetako erresekzioak (jeiunoari eragiten badio, bitamina hori xurgatzen duen heste meharraren zati bat) edo zenbait gai aktiboren etengabeko kontsumoak (antikultsibanteak, antiinflamatorioak, hala nola azido azetilsalizilikoa, ahoko antisorgailuak, hipolipemiatzaileak, immunopresoreak).\nB12 bitaminaren urritasun batean, folatoa ez da behar bezala erabiltzen. Hori dela eta, eritrozitoetan folato-maila baxuak agertzen dira B12-aren akatsen %15-25ean. Bestalde, alkohol gehiegi edateak folatoak xurgatzea oztopatzen du edo irenstea areagotzen du, eta, ondorioz, bitamina hori eskas daiteke.\nbitamina eritrozitoak eskasia folatos-eu ingesta-eu


LANTZAGIRUA - Estropada Gosez - - Baleike.eus\nLANTZAGIRUA - Estropada Gosez\nIñaki Aristi 2020-08-04 13:01\nPasa dugu estropadarik gabeko astea, entrenamenduz josirikoa guretzat, eta taldean izan dugun albisterik nabarmenduena hauxe da; pare bat entrenamenduren ondoren patata tortilak zai izan ditugula, taldekide batzuk urtebetetzeko pasten zorretan zeudela eta.\nEgia esan, gure taldeari buruz berririk ez egotea baino notizia hobeagorik ez dagoela iruditzen zait garai hauetan, Covid-19arekin gertatzen ari dena ikusita.\nBerri txarrak alboko herritik datoz, Getariatik hain zuzen. Arraunlari batek positibo eman eta taldekide guztiak konfinatu egin behar izan dira, protokoloa zorrotz jarraituz. Honek ez dio mesederik egiten gure ligari, denboraldi baterako "Esperantza"rik gabe geratuko baikara, eta honek estropadetako lehiakortasuna gutxiagotuko du, KAE liga deskafeinatuagoa utziz. Arraunlaria (saiakera) naizen bezala, pena handia ematen dit, denok egon gara gure etxeetan 3 hilabetez entrenatzen trainerurik ikutu ere egin gabe eta orain, lehiaketako momenturik onenean talde batek denbora baterako estropadak jokatzeari utzi behar izatea, pena da. Dena dela, esan beharrik ez dago aurrena guztion osasuna dagoela eta horrelako kasuetan estropadak alde batera utzi behar direla, baina hau esanda, animo asko getariarrentzat Zumaia aldetik, ez da inorren gustokoa horrelako albiste bat, laster izango zarete bueltan eta eutsi goiari!\nBeno, eta zer esan guri buruz, Narrondoko "Apo Koxkorra"-k (Mattin Etxaniz) esango zuen bezala, "Zaharrak berri Zumai alden". Baleko entrenamenduak egiten ari gara eta astebukaera iristeko gogoekin gaude, Larunbatean Getarian eta Igandean Getxon izango ditugu estropadak. Getxokoa, berezitasun moduan, 6 kaletara izango da, eta horrek kaleen artean alde handiak ekar ditzake.\nAldeak alde, beste behin gure onena ematen saiatuko gara, gero eta sentsazio hobeak ditugu eta ea astebukaera honetan ildo horretatik jarraitzen dugun. Aste honetako estropadak onak eginez gero, jandako tortilengatik izan ote den pentsatzen hasi beharko dugu... Hasi tortillak prepatzen mutillak!


Asteburu honetan: Amonaren arrain zopa 2 modutara • ZUZEU\nAsteburu honetan: Amonaren arrain zopa 2 modutara –\nAsteburu honetan, arrain zopa RZ tipiko bezain goxoa dakarkizugu, negu partean ezinhobe sartzen dena, ezta? Aproposa ama eta izeba bisitan datozenerako zeure sukaldean bikain eta argi zabiltzala ikus dezaten, ligatzen laguntzeko, parranda osterako ere bai… Izan gozo, gozatu eta on egin! 🙂\nARRAIN ZOPA 1\nlegatz buru bat\nzapo edo kabraroka zati bat\nporrua, azenarioa, tipula\narroza edo tapioka\nJarri egosten legatz buru bat, zapo edo kabraroka zati bat eta txirlak; bota gatza eta utzi ordu laurden irakiten. Atera arraina eta kendu arantzak. Jarri olioa lapiko batean, eta ondoren porrua, azenarioa eta tipula, dena ondo zatitua; ondo egin daitezela, asko gorritu gabe. Gehitu ogia, arroza edo tapioka, eta 4 koilarakada tomate. Arrain-salda jarri eta utzi 20 minutu irakiten. Gehitu arraina, arrautza egosia eta zerbitzatu.\nARRAIN ZOPA 2\nzapo buru bat\n2 tomate, perrexila, porrua\nZabaletik zatitutako tipula oilotan sueztitu, gehitu xerratutako bi azenario eta gorritu aurretik tipula gordina ez dagoela ikustean, bota bi piper txorizero.\nEgosten jarri beharrekoak: legatz buru on bat, zapo buru bat, txirlak, bi tomate, perrexila, porrua, salda eta gatza. Zazpi bat minutuz egosi ostean arraina atera eta kendu arantzak. Zopetarako ogi erdia jarri eta utzi 20 minutu egosten. Pasa dena puregailutik krema lodi bat gera dadin. Gehitu arraina, bi arrautza egosi zatituta, nahi izanez gero ilarrak, eta zerbitzatu.\nLekeitioko Arropain jatetxeko Jabier Zapirain sukaldariak ETB1eko ‘Txoriene’ saioan.


Zalantzak - Dongguan JinRong Aliminum produktuak, LTD\nZara fabrika edo merkataritza sozietate bat? Eta esan dit zure zerbitzu?\nizan den aluminio prozesatzeko fabrikazioan espezializatutako 10 urte baino gehiago, besteak beste, industria-material ez-estandarrak, aluminio zigilatzea piezak, aluminiozko oxidazio, bero konketa, aluminio torlojua etab fabrika bat gara\nZein da zure abantaila eta Prozesu? Ba al dago edozein MOQ beharrezkoa?\nOEM zerbitzua eskaintzen dugu aluminio prozesatzeko fabrika kalitate onena prezio batekin. Prozesu da marrazkia bidali duzula guretzat, eta azterketa zure marrazkia eta aurrekontua ekarri oinarritutako MOQ beharrezkoa duzu egingo dugu. (Ez MOQ beharrezkoa, baina kantitate txikietan prezioa kantitate handiak baino handiagoa izango litzateke)\nNola produktuen kalitate kontrola bermatzen da?\nestutu oso kalitate amaieran hasieratik kontrolatu eta% 100 error free helburua eutsi diogu. You ondoren-salmenta bezeroarentzako zerbitzua eska dezake arazorik ez bada. aginduak bakoitzak gure QC sailaren bidez gainditu behar da bidalketa aurretik.\nEz laginak ematen duzu? Da libre edo estra?\nBai, karga doan egiteko lagina eskaini izan dugu, baina ez merkantzien kostua, eta laginak bidaltzeari duzu gure produktuak kalitate eta teknologia prozesua egiaztatzeko helburua ordaintzeko.\nNola prozedura izan daiteke prototipoa egin behar badut?\nmarrazkiak edo laginak badaukazu, jar zaitez gurekin bidali, eta kontatu zure esaterako, material, tolerantzia, azaleko tratamenduak eta zenbatekoa behar duzun bezala behar bereziak.\nNola produktuak ontziratu duzu? Zenbat denbora zure entrega denbora da?\nlagina hartzea dagokionez, oro har, 5 egun ~ 10 da, baina kantitate eta produktuen arabera haiek ontziratu ahal izan complicated.We DHL, EMS etab ordena big produktuak ekoizteko dagokienez, horiek ontziratu egingo dugu FOB arabera , entrega ordua herrialdeko ontziratu nahi duzu oinarritzen da, baina gutxi gorabeherako egun egun 25 inguru da.\nNon zure fabrika dago? Nola egin dezaket i bisitatu da?\nGure enpresa Jiji Industrial zona, Shanghe Village, Wangniudun Town, Dongguan Herriaren, eta horrek Shenzhen, Guangzhou, Hongkong batetik hiri hurbilena da kokatuta.


Aldundia landa merkataritzan prestakuntza hobetzeko Europako proiektu baten buru da | El Correo\nAldundia landa merkataritzan prestakuntza hobetzeko Europako proiektu baten buru da\n‘Transform@’ proiektuak salerosketa elektronikoak eta ‘online’ salmenta ditu ardatz\nDatozen bi urteotan, Arabako Foru Aldundiaren Enplegu, Merkataritza eta Turismo Sustapenaren eta Foru Administrazioaren Saila Europako proiektu berritzaile baten buru izango da, zeinak landa zonetan lanean diharduten saltegien prestakuntza hobetzea baitu xede. Foru erakundeak zuzenduko duen programa horretan parte hartuko dute beste herrialde batzuetako erakundeek ere, hala nola Belgika, Portugal, Grezia eta Poloniakoek.\nUrte hasieran, Enplegu, Merkataritza eta Turismo Sustapenaren eta Foru Administrazioaren Sailak Transform@ proiektua aurkeztu zuen Europako Batzordearen Erasmus + deialdira, hezkuntza, prestakuntza eta gazteriaren arloan elkartze estrategikoak bultzatzea helburu duen Lanbide Heziketaren lerroaren barruan. Europako Batzordeak proiektua onartu du eta, beraz, udazken honetan bertan hasiko dira hura garatzen.\nTransForm@ proiektuaren abiapuntua izan da landa zonetan jarduera ekonomikoa eta enpleguaren sorkuntza sustatzeko beharra, eta salerosketa elektronikoak eta online salmenta eskualde horietako establezimenduetarako aukera interesgarria direlako uste sendoa. Guztira 194.715 euroko aurrekontua dauka, eta zenbateko horretatik ia 41.000 euro Foru Aldundiak gauzatuko ditu.\nEkimenaren jomuga da Arabako eta Europako beste eskualde batzuetako landa merkataritza digitalizatu dadin bultzatzea, alegia, digitalerako transformazioa egitea, ikasketa programa baten bidez, zeinak oinarri izango baititu merkataritza elektronikorako gaitasunak garatzeko diseinatutako tresna interaktiboak. Azken helburua da sektore horri online salmentetarako atea irekitzea, bai eta horrek dakartzan aukera guztietarako ere, Cristina González Enplegu, Merkataritza eta Turismo Sustapenaren eta Foru Administrazioaren Saileko foru diputatuak azaldu duenez.\nForu diputatuak baieztatu du merkataritza Arabako Landa lurren jende hustea eteteko eta inguru horretan jende horri eusten laguntzeko jarduera dela. Haren ustez, online salmenta, berriz, tresna eraginkorra da herri txiki edo ertain horietan gaiak eta zerbitzuak merkaturatzeko, non hurbileko kontsumitzaile fisikoak mugatuak diren. Biak uztartu eta ustiatzeko egiten dugu lan, adierazi du.\nUdazken honetan hasiko dira proiektua garatzen, bi urteko iraupena izango du eta landa zonetan merkataritza sektorearen lehiakortasuna eta lan aukerak areagotzeko ekintzak proposatuko ditu, hiri handietatik kanpo merkataritza sektorean lanbide karrera eta bizi proiektua gauzatzen ari diren edo gauzatu nahi duten batik bat gazteei prestakuntza ematearen bitartez.\nAzaroaren 10ean, foru jauregiak hartuko du lehenengo topaketa, zeinetan bazkide guztiek parte hartuko baitute, proiektua abian jartzeko helburuarekin.\nCristina Gonzalezek gaur eman du Arabako Foru Aldundiak Europako prestakuntza proiektu horretan izango duen parte-hartzearen berri, langabeziari aurre egiteko abian jarri dituzten politika publikoak azaltzeko Arabako Batzar Nagusietan egin duen agerraldian: Langabezia da herritarren kezka iturri nagusia, eta Foru Gobernuaren lehentasuna da noski, ezin bestela izan.\nEta ekintzen bidez erakusten dugu hori. Aurten, baliabideen bikoitza erabili dugu beharrizan handienak dituzten Arabako eskualdeetan prestakuntza emateko eta plan bereziak garatzeko, 1,2 milioi eurora arte, nabarmendu du.\nGonzalezek jakinarazi duenez, baliabide horien bitartez honako hauek finantzatuko dira: 110 prestakuntza ikastaro, produkzio ehunak eskatutako gaiei buruzkoak, Gasteizen zein lurralde historikoko beste herri batzuetan emango direnak; enplegu anezkak Arabako hiriburuan, Laudion eta Guardian; eta ekintza bereziak, batez besteko langabezia tasa baino handiagoa duten udalerrietan.\nOrobat, eta enplegu politika aktiboak bultzatzeko foru erakundeak aurrekontu gaitasun mugatua duela onartu ondoren, ziurtatu du finantzaketarako kanpoko iturrietara jotzen jarraituko dutela: Europar Batasunaren deialdietara aurkeztu gara, eta hala jarraituko dugu. Gaur, zoriontzeko moduan gaude, lan horrek dagoeneko eman dituelako lehenengo fruituak, eta proiektu horrek ate gehiago irekiko dizkigula espero dugu, esan du diputatuak, amaitzeko.\nSeme-alabatzat hartutakoen eta haien familien arteko kultura eta arraza aldeak dira prestakuntza hitzaldi berriaren ardatz El centro de mayores de Judimendi se ubicará al final en la calle José Mardones


Fagor Ederlanek 1,5 milioi euro bideratu ditu gizarte egitasmoak laguntzera — TUlankide MONDRAGON\nFagor Ederlanek 1,5 milioi euro bideratu ditu gizarte egitasmoak laguntzera\nHonen bitartez, kooperatibak proiektu askotan laguntzen du, batik bat, hezkuntza, garapen sozial zein kooperatiboa, eta banaketa komunitarioaren sustapenerako.\nKooperatibak hainbat elkarte ere laguntzen ditu, hala nola, Aspanogi, Aspargi, Zaporeak...\nHain zuzen ere, aipaturikoa, kooperatibak IPDK lankidetza funtsean bildutako zenbatekoa da: urteko irabazien %12 doa bertara. Esan gabe doa ez dela kopuru finkoa, kooperatibako jardueraren emaitzen araberakoa baizik.\nFagor Ederlanetik aipatu bezala, inguruarekin duen lankidetza estrategia “aktiborako eta etengaberako” bitarteko da lankidetza funtsa, kooperatiba gisa, horixe baita “funtsezko oinarri”.\nFinean, Fagor Ederlaneko kideek “berebiziko garrantzia” ematen diote gizartearen “benetako beharrak” erantzuteko zereginari: “Gizartearen benetako beharrei erantzuten dieten jarduerak, hitzarmenak eta politikak garatzen ditugu. Horrela, koherenteak gara, bai gure izaerarekin, baita gure egitasmo sozio-enpresarialarekin ere”.\nEra horretan, “gizartea eraldatzeko” konpromisoz dihardu Fagor Ederlanek. Hartarako, nagusiki, hiru esparru dituzte langai: ingurumenaren iraunkortasuna, kontsumo arduratsua eta gizarte inklusioa. Eta, gaur-gaurkoz, 37 egitasmo laguntzen dituzte, “izaera, tamaina eta ezaugarri ezberdinetakoak”.\nNagusiki, herriko eta eskualdeko entitateak ditu erdigunean Fagor Ederlanek. Hor daude Arrasate Musikal, Goieskola eta kirol alorreko zenbait dinamika -Eskoriatzako, Bergarako, Arrasateko eta Aretxabaletako haur zein gazteentzako kirolak, kasurako-. Eta horretan geratu barik, bestelako alorrei ere egiten die ekarpenik. Sustapen Sozial eta Kooperatiboa oinarri, esaterako, gizarte-berrikuntzaren bueltako egitasmoak, euskararen alorrekoak, Mundukide eta bestelako lankidetzak hauspotzen dituzte. Gainerakoan, Zaporeak, Iturrigorri, Aspanogi, Aspargi eta Retinosis Gipuzkoa moduko elkarteak ere laguntzen dituzte Fagor Ederlaneko kideek.\nEskaera egiteko aukera\nKooperatibaren laguntza-funtsaren harirako eskaera egiteko aukera dagoela gogorarazi gura izan die Fagor Ederlanek herriko eta eskualdeko entitateei. “Oso erraza da. Gutun edo e-posta bidez helarazi behar zaio eskaera kooperatibari. Ostean, galdetegi bat erantzun beharko du eskatzaileak, egitasmoa eta entitate eskatzailea ezagutarazteko”. Hori eginda, kooperatiba litzateke eskaera aztertzearen eta erabaki bat hartzearen arduradun. Zehatz esanda, aurkezturiko egitasmoek garapen sozialean eta kulturalean duten eragina aztertuko lukete Fagor Ederlaneko kideek.


“Teknologia-kontsumitzaile hutsa izateari utzi eta jakintza ere izatea nahiko nuke” - Elhuyar Aldizkaria\nHasiera » Lekukoak » “Teknologia-kontsumitzaile hutsa izateari utzi eta jakintza ere izatea nahiko nuke”\nElektronikaren garapena; hori da benetan txunditu nauena. Beti aipatzen ditugu ordenagailuak, edo robotak, baina horiek guztiak elektronikari esker dira gaur ezagutzen ditugun modukoak. Elektronikak erabiltzen ditu zirkuitu integratuak, eta horien miniaturizazioa izan da gaur egungo gailu guztien bultzatzailea. Zergatik? Siliziozko azalera txiki-txiki batean sartu dituztelako milioika transistore, eta horrekin lortu da zirkuitu horien ahalmena handitzea, eta funtzionamendu-abiadura oso handia lortu da. Aldi berean, gero eta merkeagoak izatea lortu dute. Hortaz; elektronikan gertatu diren hiru gauza horiei esker —miniaturizazioa, funtzionamendu-abiadura eta prezioa— ditugu orain darabilzkigun trepeta hauek guztiak.\nEta ezin dugu ahaztu softwarea. Softwareak ere ikaragarrizko garapena izan du. Orduan, alde batetik dugu hardwarea, elektronikan oinarritzen dena, eta, bestetik, softwarea, programazioa. Horiei esker, sakelako telefonoak ditugu, eta horiek gabe ibiltzea, biluzik ibiltzearen parekoa da.\nNik nahiko nuke jendartean, batez ere, gazteengan, zientzia eta teknologiarako grina piztea, teknologiaren erabiltzaile hutsak izateari utzi eta informatikaren munduan prosumer deitzen dioguna bihurtzeko. Consumer da kontsumitzailea, programatzailea da programatzen duena, eta prosumer da tartekoa. Ez da kontsumitzaile hutsa, badu jakintza. Bada hori nahiko nuke: analfabetoak izateari uztea.\nEta, batez ere, neskak. Neskak erakarri behar ditugu. Oso mundu polita da zientzia, teknologia eta ingeniaritzaren mundua, eta neskentzat ere oso egokia. Orduan, hori da nire ametsa: ikustea neskak mutilen parean.\nAzkenik, pixka bat barre egiteko, esango dizut zer ikusi nahiko nukeen. Badakit ez dudala ikusiko, baina zientzia-fikzioaren zale amorratua naiz, eta errektoreordetzan nagoenetik, astero-astero ibili behar izaten dut batetik bestera. Beraz, nire ametsa da telegarraioa, Star Trek edo The Fly filmetan bezala.


Ibarrolabekoan, Euskal Herriko espezie autoktonoak hazten eta zaintzen ditugu. Eskaerak artatzen ditugu.\nGure animaliak inguru pribilegiatuan jaiotzen, hazten eta bizitzen dira; eta gure arreta osoa ematen diegu beraien garapeneko fase guztietan. Hori dela-eta, lehenengo saria lortu dugu Euskal arraza kapoi-lehiaketan, Zumarragako Santa Luzia Azokan.\nEnkargu bidez saltzen ditugu gure oilo eta kapoiak. Telefono hauetara deitu: 943834549 eta 659215392; ahal bezain lasterren artatuko dugu zure eskaera.\nEUSKAL OILOA hegazti-arrazari buruzko araudia\nGure espezie autoktonoetako (Euskal Oiloa espezieetako) kapoiak hazten eta merkaturatzen ditugu. Euskal Oiloak elkarteko kide gara, eta gogotsu parte hartzen dugu barietate horiek genetikoki hobetzeko lanean. Gure dedikazio eta ikerketa-lanari esker, sari ugari jaso ditugu hainbat azoka eta txapelketatan.\nKapoiek onura ugari ekartzen dizkigute; hala nola, kalitate bikaineko haragia lortzen dugu. Izan ere, oilaskoek ez bezala, kapoiek ez dute sexu-hormonarik organismoan; eta, horrela, haragia gehiago koipeztatzen denez, askoz haragi xamurragoa lortzen dugu.\nEuskal Herriko sukaldari onenek prestatzen dituzte gure kapoiak, bai baitakite zer-nolako dohain biologiko eta gastronomikoak dituzten. Euskadiko sozietate ospetsuenetan edota jatetxe onenetan aurkituko dituzu Ibarrola Bekoako kapoiak.\nBarietate honen lumajearen ezaugarri nagusia da nahastuta dituela marra zuriak eta Gorrian deskribatutako koloreak\nBeste efektu aipagarri bat: bai gaztaina-koloreko tonu guztiak, baita kolore beltzekoak ere, argitu egiten dira. Hemen, azpikolorea marfila da.\nOiloaren marrak lausoagoak dira, nahiz eta hobe den ahalik eta markatuen egotea.\nBai oilarraren bai oiloaren lumajea Gorria bariatearenaren berbera da, baina kolorean aldaketatxo bat eginda: tonu gorrien eta gaztaina-kolorekoen ordez, zuria du honek. Gune beltzak, ordea, berdinak dira.\nLepoan, nabarmentzekoa da tonu laranjatua; are gehiago, baina, oilarrengan. Lepoaren azken zatian, lumen puntak beltzak dira; eta, isatsean ere, lema-lumak beltzak edo nagusiki beltzak dira\nEz daukate lumarik lepoan, sorbaldetan, papoan, izterren barrualdean eta sabelandearen alboetan\nPaparrean, lumazko bi ilara daude, bularrezurraren albo banatan.\nGorputzeko gainerako zatietako lumajearen kolorazioa bat dator Gorria barietatearenarekin.\nAzala gorri-gorria da lepo osoan eta papoaren zati batean.\nOilarren eta oiloen lumajea erabat beltza da, eta distira berde-urdinxkak ditu. Hala ere, oilarrek era horretako distira gehiago dituzte.\nBizkarra eta litsa gorri laranjatuak dira; eta gainerako lumajea baino nabarmenago ikusten dira, beraien distira dela-eta. Bizkarraren azken zatian, lumen erdian, lantza-punta beltza daukate.


Sortzen duten konpost guztia kudeatzen dute Angiozarrek eta Uberak - Bergara - Goiena.eus\nSortzen duten konpost guztia kudeatzen dute Angiozarrek eta Uberak\nImanol Gallego 2014-03-24 15:02\nAngiozarko auzotar bat autokonposta egiten.\nHerrian hondakinak kudeatzeko sistema berriak ekaitz lainoak sortzen zituen bitartean, Angiozarko eta Uberako auzotarrek beste bide bat hartu zuten.\n"Auzotarrekin batu, sistemaren onura eta hutsuneak aztertu ostean, aho batez, organikoa auzoan kudeatzea erabaki genuen", azaldu du Jose Angel Mikeok, Angiozarko alkateak. Uberan ere antzera gertatu zen. "Udaletik sistemaren nondik norakoak azaldu zizkiguten", aipatu du Gorka Buruagak, Uberako alkateak.\nBi auzoetan erabakia duela urtebete hartu bazen ere, auzotarrek apurka-apurka bat egin dute eurentzat hain berria ez den sistemara. "Landa giroan beti erabili da organikoa ongarri edo sats gisa; orain, baina, konpost esaten zaio; izen berria izan ezik, sistemak ez du aldaketa nabermenik ekarri", dio Mikeok. Hala ere, sistema berriak dituen berezitasunak hobeto ezagutu eta konposta era egokian egiteko, taldeka adituek eskainitako ikastaro bat ere izan zuten bi auzoetako bizilagunek.\nAuto eta auzokonposta\nBi auzoetan konpostagailuak banatu eta sistema martxan zegoen arren, auzo bakoitzera moldatzeko sistema egokitu egin da. Angiozarko bizilagun batzuek autokonposta beharrean auzokonposta egingo dute. "Momentuz, ekarpen-gunera eroaten dute sortzen duten organikoa", esan du Mikeok. Herriguneko bost etxebezitza besterik ez da, baina laster hauek ere konposta egin ahal izateko auzokonpost gune bat izango dute.\nUberan, aldiz, ez da auzokonpost gunerik egongo, auzotar bakoitzak bere konpostagailua egingo du-eta. Uberako elkarteak sortzen duen organikoa konpostatzeko, baina, konpostagailu handiago bat jarriko dute. "Elkartea toki berezi bat da, eta bertan sortzen den organikoa behar bezala konpostatzeko egin da moldaketa", dio Buruagak.\nSistema berriak auzotarrek euren hondakin organikoa kudeatzeko orduan eragindako aldeketez gain, poltsikoan ere igarriko dute. "Egia da organikoa guk kudeatzeagatik hobari bat izango dugula, baina hori ez da sistema jartzeko arrazoi nagusia izan", azaldu du Angiozarko alkateak. Uberan ere beste arrazoi batzuengatik hartu zuten erabakia: "Ingurumena oso gai garrantzitsua da, eta honekin, gure inguruak zaintzeko egin dezakegun pauso bat eman dugu".\nEta konpostarekin zer egin?\nAuzotar bakoitzak kudeatuko du berak sortzen duen konposta. "Auzotarrek euren ortuetan erabiliko dute", aipatu du Buruagak. Uberako elkartearen kasuan, baina, garbitzailea izango da konpostaren arduraduna, eta auzoko lorategietara bideratuko da bertan sortzen den ongarria. Hala ere, bi auzoetako alkateek argi utzi gura izan dute auzotarren batek konpost gehiagoren beharra izaten badu, auzokonpostetik sortzen dena hartzeko aukera izango duela.


Alejandro Cadenas (AGISAS elkartea): “Bideak Zabalduz elkarteak integratzeko eta euren lana ikustarazteko proiektua da” - etakitto.eus\nAlejandro Cadenas (AGISAS elkartea): “Bideak Zabalduz elkarteak integratzeko eta euren lana ikustarazteko proiektua da”\nEkainaren 6an, 18:00etan, Gipuzkoako hainbat elkarte Portaleko areto nagusian izango dira, Hedatuz proiektuarekin, euren elkarteen zereginari eta premiei buruzko ikusentzunezko proiektuak eta laburmetraiak eibartarroi erakusteko. Laburmetraien aktoreak elkarte ezberdinetako kideak eta boluntarioak dira eta parte hartuko duten elkarteak hauexek izango dira: Katxalin bularreko eta ginekologiako minbiziagatik eragindako Gipuzkoako emakumeen elkartea; Bizi Bide Fibromialgia eta sentsibilitate kimiko multiplea dutenen elkartea; Gielmar Gipuzkoako elbarrien elkartea eta AGISAS Gipuzkoako gizarte integratzaile eta animatzaile sozio-kulturalen elkartea.\n– Eibarren eta beste herri batzuetan “Hedatuz” izenarekin antolatu duzuen saioa “Bideak zabalduz” proiektuaren barne dago. Zer da “Bideak zabalduz”?\nProiektu hau gure elkarteak, AGISAS-ek gestionatzen du. Hau hirugarren urtean da eta Portalean ikusiko duguna aurreko urteko lanaren emaitza da. Esklusio sozialean dauden edo premia bereziak dituzten elkarteekin egiten dugu lan, eta proiektu honekin elkarte horiek bultzatu eta lagundu nahi ditugu. Urtero Gipuzkoako lau elkarte aukeratzen dira eta tailer desberdinak egiten ditugu eurekin.\n– Tailer hauetan laburmetraiak egiten ikasteaz gain beste hainbat gauza ere lantzen dituzue.\nElkarte bakoitzarekin tailerrak egiten ditugu 3 hilabetetan zehar. Laburmetraiak egiten ikasten dute (gidoi literario eta gidoi teknikoa), baina, horretaz gain, euren errealitatea eta beharrei buruzko analisia egiten dugu, beti ere euren ikuspegitik. Esate baterako, Bizibidek bi lan aurkezten ditu. Lehenengoa elkarteari buruzko erreportaje bat da, eta bertan elkartearen nondik norakoak eta helburuak azaltzen dira; ondoren, laburmetrai baten bitartez, istorio bat kontatzen dute. Proiektuaren bitartez gauza asko lantzen dira: talde-lana, abilidade sozialak, kontsentsuan lan egitea, erabakiak hartzeko modua… eta oso garrantzitsua dena: autoestimua. Amaieran, beti, genero-berdintasunari buruzko tailer bat egiten dugu, eta denon artean berdintasunari buruzko laburmetrai bat ere bai. Proiektu honetan garrantzitsuena da eurek egiten dutela, eurak dira protagonistak, eta bizi duten esperientzia edo errealitateari buruz berba egitea oso onuragarria izaten da eurentzako.\n– Jende askoren kolaborazioa izaten duzue eta urtero Donostiako Antzoki Zaharrean aurkezten dituzue zeuen lanak.\nAurtengo gala martxoaren 23an egin genuen. Ekitaldi potentea izaten da. Elkarte bakoitzak bere proiektua aurkezten du eta, prozesu horretan euren lanean ibili diren kolaboratzaileak egoten dira. Egindako lana horrelako ekitaldi ponposo batean aurkezteak garrantzi handia dauka eurentzako. Azken batean, proiektuaren bidez elkarteek ikusgarritasun handia lortzen dute. Laburmetraietan Oscar Terol aktorea izaten dugu kolaboratzaile moduan, eta esan beharrik ez dago horrelako kolaboratzaileen presentziak asko laguntzen duela jendea gure lanak ikustera etortzeko. Urtero Andoaingo Zine Eskolaren eta Donostiako Arte Eszenikoen Tailerraren laguntza izaten dugu.\n– Portalean zer eskainiko duzue?\nElkarte bakoitzeko ordezkari bat egongo da gutxienez, eta aurkezpena egin ondoren euren laburmetraiak erakutsiko dituzte. Herritar eta eragile guztientzako zabalik dago ekitaldia, eta eskatzen dugun bakarra kolonia, lozio, krema edo bestelakorik ez eramatea da, sentsibilitate kimikoa daukatenentzat kaltegarria izan daiteke eta.\nGenero-berdintasun tailerrean GIELMAR eta BIZI BIDE elkarteetako kideek hainbat kolaboratzailerekin ateratako argazkia.\n« “Omeprazola” (Iokin Elortza) Gimnasiaren Eguna hartu zuen Untzagak zapatuan, Ipurua Gimnasia Erritmikaren eskutik »


Lanbide Heziketa - Gainberri\nEtorkizuneko lanbide heziketa\nGure gazteen etorkizuna, globalizazioak, demografia aldakorrak, baliabideen eskasiak, klima aldaketak, berrikuntzak, teknologia dinamikoek eta esparru profesional ezberdinen pertsonalizazioek markatuko dute. Giza dimentsioa funtsezkoa da egoera berri honetan, eta aurrekaririk gabeko hezkuntza erronka baten aurrean gaude.\nHorregatik, Gainberrin ziur gaude, pertsonen formakuntzak, etorkizunari aurre egiteko duen garrantziaz.\nPentsamendu kritikoa eta eraikitzailea, erresilientzia, moldagarritasun, konpromiso eta elkartasunari lotutako trebetasunen eta gaitasunen hobekuntza funtsezko elementuak dira gure hezkuntza proiektuan; izan ere, ikasleek gaitasun, jarrera eta esperientzia digitalak nahiz berrikuntza eta sormenekoak eskuratu behar dituzte, teknologia eta humanitateak uztartuta.\nGure eredu pedagogikoa, erronketan oinarritutako elkarlaneko ikaskuntzako zeharkako proiektuetan oinarrituta dago, eta gaitasun tekniko eta espezifiko nahiz gaitasun pertsonalak, digitalak, komunikazioko, sormeneko, talde lanekoak eta ekimen ekintzailekoak garatzeko ikaskuntza prozesu batera eramaten gaitu.\nGure lan proposamena, gure irakasleek diseinatutako moduluarteko programazio baten bidez garatzen da, benetako egoerei aplikatutako proiektuen bidez.\nPertsonen lan bizitza osoan, gaztaroan eta helduaroan, jarraipena duen prozesutzat hartzen dugu lanbide heziketa.\nHorrela ba, sektorekako eta zeharkako arloen formazio osagarria, ezagutzak birziklatzea eta etengabe aldatzen ari den lan merkatura egokitzen diren gaitasun berriak eskuratzea.\nGainberriren helburua, prestakuntza integratuko gune batean bihurtzea da, pertsonen prestakuntzan, jarduera fisikoen eta kirol jarduera hitzek daukaten zentzurik zabalena artuz, sektoreko administrazio eta erakundeen lankidetzarekin.


Alarma egoera indargabetuko dute gauerdian - Usurbil - Noaua.eus\nAlarma egoera indargabetuko dute gauerdian\nNoaua Aldizkaria 2020-06-18 11:44\nEgunotan iragarri moduan, ostegun gauerdi honetan indargabetuko da, martxoaren 14az geroztik covid19-aren eraginez azken hiru hilabeteotan izan dugun alarma egoera. Azken bi asteotan "deseskalatze" prozesuko 3. fasean egon gara. Fase hau gainditu eta "normaltasun berrira" igaroko da EAE osoa, tartean Usurbil, ostiraletik aurrera.\nLehendakariak sinatutako "ekainaren 18ko 14/2020 Dekretua" izenekoaren bidez hartu du Eusko Jaurlaritzak, "deseskalatzearen" 3. fasetik "normaltasun berrira" igarotzeko erabakia. "Gainditutzat eman da Deskonfinamendu Planeko 3. fasea, eta ondoriorik gabe utziko dira alarma-egoeraren testuinguruan hartutako neurriak". Bai Espainiako Gobernuak baita Eusko Jaurlaritzak hartutakoak ere.\n"Beraz, 2020ko ekainaren 19ko 00:00etatik aurrera normaltasun berria sartuko da indarrean", berri eman du Eusko Jaurlaritzak. Zehazkiago esanda, etapa "berri" honen errealitatera egokituko den “Osasun Sailburuaren Agindua, 2020ko ekainaren 18koa, prebentzio-, zaintza- eta kontrol-neurriak zehazten dituena”.\n"Eusko Jaurlaritzak arlo sanitarioko zein osasun publikoko txostenetan oinarrituz hartu du erabaki hori", Jaurlaritzatik ohartarazi dutenez.\nBertan behera, "neurri murriztaile guztiak"\nDeskonfinatze prozesua amaitutzat jota, "erabaki honek Gernikako Estatutuan onartutako eskuduntza guztiak berreskuratu ahal izateko balioko du". Amaiera emango zaio honenbestez, "SARS-CoV-2 koronabirusak sortutako pandemia globalaren ondorioz izan dugun 100 eguneko ezohiko egoerari".\nBeste modu batera esanda, "3. fasea gainditzeak eta, ondorioz, alarma-egoeraren indarraldia amaitzeak esan nahi du Euskadin ondoriorik gabe geratzen direla azken horren esparruan hartutako neurri murriztaile guztiak".\nArduraz jokatzen segitzeko deia\nHalere Eusko Jaurlaritzaren dekretuak argitu duenez, "agindu honen xedea da COVID-19ak eragindako osasun-krisialdiari aurre egiteko beharrezko prebentzio-neurriak ezartzea... alarma-egoera amaitu ostean, osasun-krisialdi hori behin betiko amaitzen den arte". Horregatik dio, "beharrezkoa da zuhurtasun-, segurtasun- eta zorroztasun- printzipioak betetzen segitzea prebentzio- eta autobabes-neurrietan, eta herritarrei laguntza eskatzen zaie orain ere, bakoitzak arduraz jokatzea delako bermerik onenetakoa kutsatzeen bidez birusa ez zabaltzeko".\nBihartik aurrerako "garai berrian", lehentasunezkotzat jotzen du Eusko Jaurlaritzak "kasu positiboak goiz detektatzea eta eraginkortasunez eta berehala bakartzea eta haiekin egon direnak identifikatzea".